url: =Kawlgam SDA sangte Khantohnang by Dadal ~ MUC\nKawlgam SDA sangte Khantohnang by Dadal\nAdmin 7:59:00 PM Articles, Conference Pianna thu\nEducation tawh kisai ih thu kikup khopna te ka na zil suk suk teh, kei zong ka lung alut hi. Kei zong ka hun ngah sung hong kuppih thei ing.\nIh Kawlgam SDA sung phot phot ah, ei mah mah in kumpi Tan 10 lai ong khat sang, LST sang tan 10 lai ong khat pen kipahtawi lo zaw pah phot mawk hi. Tua bang te hangin ih Kawlgam SDA sangte kua mah mah in hong thupi sim sak behlap lo pah ta uh hi. Tua bang din mun ih hih laitak in, Kawlgam SDA maikai te Administrator, Educator, Education Director, Principal, Teacher te in ah vaipuak lianpi a nei ka himawk ve le, cih ui meikang bangin nong kivei velvel loh un ahun cin teh cih tawh hong piang piang na in teh, cih theih te dingin deih bawl hak hi. Bang hang hiam cih leh ih Kawlgam pen Buddhism gamkhat hi aa, ih va phuut ngiat loh aa hong piang vat nam te ding in ka mu kei zaw hi.\nGtn. Hausa upa vaihawmte, khua sung gam uk pi te, township, state education officer te maingap bawl in, sang tawh kisai party/activities a omnak leh akisam leh akul bangin zasak ding, theisak bek thamlo in, kihel sak ding, sam ding in hun tomno khat bang pia ngiat ding:\nTua khit teh, amau’ zakngiat mah in, lai tawh, kam tawh, thunget na tawh,\n§ Social/Physical - kumpi sang te leh ko biakna sangte a level tawh kituak in competition nei khawm leng ut lua ung, cih pulaak ding (football kidemna, essay writing kidem na, sports tuam tuam, ngiansaan dotna/dawngna quizzes, adang tampi omlai)\n§ Financial - ka sang uh Kumpi’ hong theihpih na deih mah mah ung cih za za sak ding. (A kumpi’ khasumte hi masa lo-in,)\n§ Mental/Moral - kumpi sangte sin bang bang subjects leh objects te ban ah amau sin hun period dan in ka pai uh hi. (nong theih pih khak nai loh uh hangin ka kisin na uh sawt mah mah khin ta hi cih khawng zong, ei’ major subjects te emphasize masa lo phot ding,but hiphot zizen) thakhat in hong recognize pah sam lo ding uh ahih manin (kumpi zumkhak te ah ko zong ka khak uh hi, kumpi cih bang bang ka mang uh hi cih khawng)\n§ A dang tampi omlai hi.\n§ Vision – ka sang uh kumpi in hong ciapteh sak ding deihna pulak den den ding. (Sang in zong vision khat aa nei ngiat lel ding, ka vision uh hi ci eu lel ding)\n§ A tawp na pen ah, Full stop (.) hong cih ngau kei vua leh ih va phuut phuut ding kisam hi.\n§ GC tawh hilo in, Kawlgam Kumpi tawh kizop na ding hive’n, va kipan him him leng kuan hong khaktan sam diam?\nTua bangin ihsep takpi hong sang zawh kei vua leh, ko biakna aa tan 10/K12 phi khin te beek, kumpi tan 10 Exam phi theih na ding phalna beek hong vaihawm sak/ hong piak sak tapeuh un, ih va ci ngetnguut lai ding kisam hi. (a zen zen in ih va phi theihnang phalna bang ava ngah hizen in, ei pawl aa tan 10 te va gual tung tuang zaw mawk leh, eh hei..hite peuhmah pammaih lua ei. Ih gam akhangto sak ding sang naupang te himawk veu vua. Ziakai dektak mawk ve hangh ee) hong cih na mel uh kithei khol lo hi. Ei pawl sang pan aa te hong tungtuang zaw takpi mawk leh kumpi tawh ih kizop nang hong ol tuam mah mah pah ding ahi hi. Hih pen kiniam khiat tak aa ih va phul ngam ding kisam hi.\nA tung aa teng pen tu leh tu aa ih septheih pah ahi hi. Tu pan kipan leng tu zawh kum bang zah khit teh, a gah ki-at pan ding hi. Tangthu hoih nei ih cih te tu leh tu aa agah at pah te hi masa khollo hamtang zaw te uh hi. Accident ih tuah ding lam theikhol thei hi leng kizin khia ngam hetlo ding hi.\nKawlgam SDA Education leh Cidamna Nasep\nIh SDA sang te Kumpi ii recognition leh accreditation tawh kisai-in, ei Kawlgam sung aa om SDA te pen tu ciang dong, “Hi luung luung” lai ih hihman in, kumpite’ mai kimu masa khol lo ding hi. USA, Philippines, Thailand, Malaysia, etc… aa om SDA sangte pen Biakna lam genvet loh, a diak diak in a kumpi makai te mah mah uh in Health and Education pan theihpih phadiak uh hi.\nGalpi nih na khit pan, Ei Kawlgam SDA te bang pen Kumpi in hong theihpih ding na lian ihsep tawm mah mah ta hi. Ih Kawlgam kumpi te in ih muanhuai na hong muh na tawm lai mah mah or omlo zaw hiam? Ih gam’ aa dingin phattuam na apiang sak ih bawl’ bang teng hipeuh mah hiam? Mihing’ mitmuhna zong akisap na ciang om tham hi. Galpi nih na ma aa Rangoon Adventist Hospital leh Galpi nih na khit aa Sanpya Clinic te ih kisap kik mah mah lam phawk huai ta hi. Bang hangin hi bang ciang tawh lungkim thei thongmawk ih hi hiam? Zop kik nang lampi ih zon kul ta hilo hiam? Hih nasep asem nuam aa kitom tom te tha ih va piak piak ding ahi hi.\nIh net sungte ah mundang ah zato kilak cih te ih sim kha zeel hi. (ei SDA mimal bangzah hiam aw Zogam leh a tuam tuam) pan cina gimdiak pawlkhat ki dam nuam tek ahih manin, Kawlpi, Yangon aa om zato pi te kidelh suk halh halh zeel hi. Adventist Zato te kingai mah mah zaw ding hi napi. Ih theihloh SDA mimal tampi tak Kawlpi, Mandalay, Yangon te ah akilak om tham lai ding uh hi. Mawh na bei masiah cinat na, sihna cih te a ton khawm to to lai ding ahi hi. Ih cinat teh, ki lungneu mah mah tek hi. Tua laitak in, hong kiveh leh kihawlkhia lo-in kilungdam mah mah hi. Tua ban ah Pasian’ thu tawh tha hong kipia in, thu hong kinget sak teh, ih dampah lian kei zongin, kikha muang mah mah tham hi.\nGtn. Ei Kawlgam SDA in bang a Zato pi khat bang nei kik in hileng, GC tawh kizom ih hih manin, Zumpi pan International Level Dr/Nurse siam, Thailand, Malaysia, Philippines gamte pan ei kawlgam tawh kinai phadiak te bang hong kileh suk leh to sak thei lel ding uh hi. Kumpi Zato te in amai ngaap nawnloh cina te bang ei’ Zato in damsak zo leng, genvetloh in kumpi in hong paakta mah mah pah ding hi. Tua pan ih Zato te kumpi'n hong theihpih pah ding aa, a dang ahiang tuam tuam education lam zong hong lawh to thei pah ding hi. Bek thamlo in, ih thupuak Vantung Mi thumte' thupuak zong aza te in sannop hong satuam zaw lai ding uh hi.\nIh Topa Zeisu zong, Leitungah hong om’ lai in, cina te damsak, mittaw te khuamu sak, khelbaite lampai thei sak, misi te nungta sak, Amah mah in cidam’na lam ministry tawh nakpi tak in na hong sem hi. Tua pan in mitam pi tak in, ZEISU-MESSIAH cih pen kua cih hong tel na pah uh hi. U lian, makai te laithei te, thukham hilh siate, siampi te pawlkhat bang in zong tua pan na theihlawh uh aa, na hazat lawh laidep uh hi. A ol zaw leh amuibun zaw ding Topa in ahong lak na hi gige hi. Hih bang hong piang khit teh, Paul nasep dan te bangin aban takin zomto theileng tu aa sangin ki picing zaw kaan ding hi. Hih pen Buddhist te lak ah nasep na’ng weapon vanzat hoih mah mah khat ahi hi.\nMedical siam zong ei SDA sungah atam in tam mah mah ta hi. Ei Kawlgam sung pan zong, Private Zato pi khat ah asem thei ding Zatui leh zato siam/Nurse kicing ta ding hi hangh. Kawlgam khuahun zong hong hoih to to tek tek ta lai hi. Ih biakinn pen thunget na inn hong hi ding aa, ih zato te pen cidam’ na phual hong hi ding hi. Biakinn pen cidam’ na phual Zato dingin ih zat det leh, ih biakinn ah SDA lo cina luna te hong pai lo ding uh hi. Mihing mitmuh na ah Zato mah kizuan nuam zaw ding hi. Tua hih manin, cidam’ na phual Zatopi ngiat khat ih vaihawm ding kisam mah mah ta hi hang. Thunget na inn pen kicing mawh nawnlo ahi kei nam maw? A kikalh bang omlai deep zaw sop hi.\nEducation lam pang tawh bel tu aa din mun tawh Kawlgam kumpi in hong ciapteh sak ding hamsa lai tham dingin um ing. Tua ahih manin, Health lam tawh pan kik leng lampi kihong baih pen kha tam maw, ci ing. (Kumpi te zong a ci uh na thei buang ding hi ve’n), apilna uh Education bel tu aa ciang tawh a ci uh anat hang om thei lel ding uh hi.\nKumpi' ii recognition khat tei tei ih ngah masiah in, Kawlgam bup sung ih Gospel masuan zawhna ding pen ziakai lai ding hi. Ih Value System etphat huai tham mah mah sim ta hi. Topa'n hong makaih den hen!\n(A ban zoptoh lai ding hi)\nNB: Kei mimal Philosophy and Education ahih manin, kitel siam ni!\nA vei khiinkhian,


timestamp: atn

url: =ZO CULTURAL-cum-LITERATURE SOCIETY INDIA: Zogam zûn vâi by Rev. Mang Kho LIen\nZogam zûn vâi by Rev. Mang Kho LIen\nI. A kungsa i ngaina, i tatzie leh i laite puo tha kia vai:\nMinam khatciet in ngaina, tatzie leh lai nei ciet hi. Ngaina, tatzie leh lai kicien neilo nimam pen minam kicien kici theilo hi. I minam pen Pasien in ei hepina sungah sangmangte tungtawn in thupha ei pei in, khuo ei musah a, i ngaina i tatzie leh i laite i puosiem thei nadingin ei lam honpieh zo hi. Ngaina, tatzie leh lai cite pen minam khat in i nei gougil te ahi hi. I nei ahi ciengin, i puo ding a kisam ahi hi. Ngaina leh lai in minam nei hilo in, minam in a nei hizaw hi. I nei na in a nei pa puo hilo zaw in , a nei pa in a nei na a puosiem ding pen a pienzie hizaw hi. Tua ahicieng in, i kepsiem a i puo siem sih leh i minam hina a simmaw, a thudonlo, a ginalo ihina ang kilang ding hi.\na. Ngaiana leh tatzie\nZo ngaina, zo tatzie (Zo culture and Zo customs) te a hun zui-a puo ding a kisam ahi hi. Pawl khat in i puo nianua ding hilo in, ahi banga i om sah ding ahi hi, aci zong om hi. I ngaina lui pen ahi banga i kep siem mabangin tuhun tawh kituoh-a i puo ding zong kisam hi. A kipuo theilo ngaina pen hinna neilo ngaina hipai hi. A hun kikhelna tawh kizui-in i puo to thei sih leh tua i ngaina pen luui semsem in kung semsem a, etlawm nawnlo in eimama in zattah i sah lo hun zong tung thei hi.\nI minam ang khanto ciengin i ngaina zong ang khangto ding a, i tatzie te hing kilamdang in i khuomudan zong ang picing to ding hi. Tuama bangin tu ma kum zalom (Century) tampi hun lai-a i ngainate pen tuhun khang thate in mu kha nawnlo, thei kha nawnlo ban-ah zangh thei nawnlo hi. Tua hun lâia dîngin na hoi mama in, na kilawm mama nanleh tuhun ading in ang khanglui thusuo ta hi.Tua zieh in tu khang hun tawh a kituoh, a kibul thei, guol lah-ah a sungtang zo dingin tua a lui pen puoto in i kep siem ding kisam hi.\nHun ang kikhelna tawh kizui-in tatziete pen gen kullo in kikhel to hi. Gên kullo, sin kullo-a i khel suh tatzie pen sie hi, hoilo hi, ici thei tuon sih hi. Anneh tuidawn i kheel toto vuhi. Kipuo kizep zie i khel toto vuhi. Innsuon losuon i khel toto hi.A khel zolote a hamsie, mi banlo in I kigensie veve hi. Khuo hun leh khantona tawh kizûi-in i ham nangawn i kheel toto hi.\nTuateng gen kullo, sin klullo in khuohun in ei khel a, niel thei tuonlo i hileh bang dîngin i ngaina leh i laite a hun zui-in puo ding pha salo tadi ding i hi ahei? Leitung khuo hun ang kikhelna leh khantona in i tatzie ei khelto in, tua i khel tatzie in ngaina hing khel to a, ngaina ang kikhelto leh kamlemuate zong a mun leh a muol tawh kizui-in hing kikhel toto lel hi. Kikhelna nâh pienluo ahizieh in thei khahlopi-in zong i zang vua, i zongsang zo tham ta vuhi. I zongsatsa vuh thute pen ei a zongsangsa mite mama in khel zo i hi ciengin, a tahtah ciengin a kipai thei nawnlo thu ang suoh hi. Tua i paih thei nawnlo thu pen koima kipie theilo a, eimahaw' a ma hipai lel hi.\nTua ahizieh in Zote in i ngaina,i tatziete leh i hamte tuhun tawh kituoh-a i zatsa thute tawh lemtuo in a kungsâ teng tâthiem kia in zat thei suo zaw a, i etlawm sah dîng pen a kisam mama thu hi dîngin ka um hi. (Pu ZO news hawm-36 ah kizom kia ding hi)\nPosted by Author/Writer : Linguist list: http://www.sfs.uni-tuebingen.de/linguist/people/personal/get-personal-page1T.html at 1:32 AM


url: =Good Friday, Holy Sabbath and Easter Sunday - Zomi Adventist Innkuan\nLaizom Zomi a kua maciat:\nTu kaal peen Easter Sunday weekend ci iin a diakdiak iin ni tumna gam te ah ki lim bawl pha diak hi. USA gam sung bang ah holiday dang khempeuh sang iin Easter Sunday ni iin business a tuamtuam te in khak kim zaw uh aa biak inn ah a kikhawm ngei khol lo te nangawn in hanciam iin kikhawm uh hi. Business a ki hong a om vet lo phial cih ding hi. Easter Sunday bang zah tak iin thupi hiam cih ih kikup kawm iin Good Friday leh Holy Sabbath te thu zongh tomno khat kikum ni.\nChristian te in Good Friday, Holy Friday, Great Friday or Easter Friday, ci iin ih Topa Zeisu Khazih in ei leitung mi te mawhna hang aa bawlsiatna, satna, ling lukhu a khukhna, singlamteh tung aa sihna hong thuakna te phawkna tawh a kiphuan tawm Christian te in thupi a sak mahmah uh ni khat ahi hi. Topa Zeisu hong sih ni peen Friday ni, kiginni (Preparation Day) hi. (“Now when evening had come, because it was the Preparation Day, that is, the day before the Sabbath—-” Mark 16:42) Zomi te in Friday ni peen ni nga ni ih ci mawkmawk hi. Laisiangtho in Friday ni peen ni guk ni or kiginni ci hi.\nTopa Zeisu hong sih ni, Friday ni ahihmanin kum khat iin Friday ni khat seh tawm iin kum sim iin khat vei phawkna bawl ding iin Laisiangtho sung ah Pasian in hong sawlna mun khat zongh ah om lo hi napi leitung mi te in a zat den kum sim aa kibawl pawi or ni thupi khat ahi hi.\nHoly Sabbath day peen Easter Friday khit, Kiginni khit, a ziing ciang, hi aa kaal khat sung aa ni masak ni (the first day of the week), Easter Sunday, ni maa, Saturday ni ahi hi. (“——–it was the Preparation Day, that is, the day before the Sabbath—-” Mark 15:42) -Holy Sabbath- “Now when Jesus was risen early the first day of the week, —-“ Mark 16: 9 KJV\nSaturday, Sabbath, seventh day, ni a thupitna Laisiangtho in teltak iin gen aa Pasian in ni sagih ni siiangtho sak iin tawlnga hi; Sabbath ni siangtho aa na tan ding phawk in; Sabbath ni peen mihing (ganhing a hi lo) te a ding aa kibawl hi aa Sabbath ii Topa ahi Mihing’ Tapa, Topa Zeisu a um leh a muang te khempeuh in Pasian’ ni sagihni sianthosak ding ahi hi.\n“Remember the Sabbath day, to keep it holy. Six days you shall labor and do all your work, but the seventh day is the Sabbath of the Lord your God“. Genesis 20:8-10\n”The Sabbath was made for man, and not man for the Sabbath. Therefore, the Son of Man is also Lord of the Sabbath“. Mark 2:27, 28\nZomi te in Saturday ni peen ni guk ni ih ci mawkmawk hi. Laisiangtho in Saturday ni peen ni sagih ni or Sabbath ni ci aa Pasian in thupha pia iin siangtho sak hi.\nMihing te phuah tawm hi het lo, Pasian ngiat in a sianthosak leh siangtho aa kep ding hong vai khak, kaal sim aa ih phawk aa ih sianthosak ding Sabbath ni (Saturday) hinapi Pasian thu thei leh thu um mi a tamzaw in a thu don loh uh Pasian ni thupi mahmah khat ahi hi.\nChristian te in Topa Zeisu thawh kik ni ci iin a thupi ngaihsut mahmah uh, lei tung mihing te ii seh tawm pawi or ni thupi diak khat ahi hi. Biak inn ah a kikhawm ngei khol lo te nangawn a kikhop ni uh hi thei aa a ki thupi seh mahmah ni khat ahi hi. Gualzawhna tawh ih Topa Zeisu han sung pan aa hong thawh kik phawkna mihing seh tawm, kum sim aa a ki thupi bawl mahmah ni khat ahi hi.\n“Now when the Sabbath was past, — Very early in the morning, on the first day of the week, they came to the tomb —Do not be alarmed. You seek Jesus of Narareth, who was crucified. He is risen! He is not here.—“ Mark 16:1-6\nZomi te a tam zaw in Sunday ni peen ni pi ni ih ci hi. Laisiangtho in Sunday ni peen ni khat ni (kaal khat sung aa ni masa ni) ci aa Topa Zeisu thawhkikni ahi hi.\nTopa Zeisu’ thawh kik ni phawkna iin kum khat sung ah Sunday ni( kaal khat pan ni masa peen ni, the first day of the week, ni khat seh tawm iin phawkna bawl ding iin Laisiangtho sung ah Pasian in hong sawlna mun khat zongh ah om lo hi napi leitung mi te in a zat den kum sim aa kibawl pawi or ni thupi khat ahi hi.\nU te nau te aw, ih Topa Zeisu Khazih in gimna thuak iin singlamteh tung ah hong sihna phawkna tawh Good Friday ih thupi bawl mah bang iin leh ih Topa Zeisu Khazih hansung pan gualzo aa hong thawh kikna pawi Easter Sunday ih thupi bawl te a thupi mahmah ahih zah khat iin mihing te seh tawm phuat tawm ni thupi te ih thupit bawl zah beek iin Pasian in a sianthosak, mihing te in ih zuih ding leh ih kep ding aa a hong piak, kaal sim aa siangtho tak aa ih zat ding Holy Sabbath Day zongh phawk ciat ni. A kua maciat in Easter Sunday nuam tak iin a zangh thei ciat ding in Topa’n thupha hong pia ciat ta hen.\nNews Briefs for May 24, 2019\nCan I Tell My Spouse He/She Isn’t Looking Too Good?\nRenewed Focus on Israeli Vegan Village Partly Started by Branch Davidians\nDr. Joy Fehr to Be New President of La Sierra University\nSee also Lametna Kicing (More Hope)\nTags: Events, Mungno\nPrev post GC 15: French Tualgal le Lai Siangtho\nNext post Easter Sunday Hong Kipatna


url: =Start Over You searched for: Subject Clippings ✖Remove constraint Subject: Clippings Subject Newsletters ✖Remove constraint Subject: Newsletters Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Rental housing--Law and legislation--New York (State)--Periodicals. ✖Remove constraint Subject: Rental housing--Law and legislation--New York (State)--Periodicals. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Collecting Area New York State Modern Political Archive ✖Remove constraint Collecting Area: New York State Modern Political Archive


url: =Rev. Dr. Man Hau Cing Tangthu. - Laibu Saal\nHome > Mimal Taangthu > Rev. Dr. Man Hau Cing Tangthu.\nRev. Dr. Man Hau Cing Tangthu.\nRev. Dr. Man Hau Cing Tangthu\nMC No. 0823\n1. Suahna leh Sangkahna:\nRev. Dr. Man Hau Cing pen Tedim gam, Lamzang khua pan Pu Luan Khua Thang (Taangpua) leh Pi Kam Khua Man (Sukte) te tapa Pa Thawng Za Suan leh Tedim Sakollam a teng Pu Pum Khua Pau (Toging) leh Pi Cing Ngaih Dim (Naulak) te tanu Nu Niang’ Khan Mante tanu upapen hi-in Kawlpi ah suak hi. Suahpih sanggamte a nuai-a bang ahi hi.\n1) Pa Thang Hau Lian + Nu Lun Sawm Cing;\n(Foreman, Co.Ltd, Singapore)\n(1) Lia Man Sian Kom\n(2) Lia Pau San Niang\n(3) Tg. Suan Sian Tan\n2) Rev. Dr. Man Hau Cing B.Th; B.D; M.Th. Th.D (N.T)\n3) Sm. Dim Don Niang (B.A, JAT) + Pa Lian Cin Pau\n(1) Lia Cing Khawl Kim (Singapore)\n(2) Lia Man Sian Taan (B.Sc)\n(3) Lia Cing San Lian\n(4) Lia Lun Suan Cing\n(5) Lia Suan Sian Hung\n(6) Tg. Nang Sian Muan\n4) Nu Zen Khawm Lun (Nurse) + Pa Cin Suan Thang\n(1) Tg. Langh Suan Khai\n(2) Lia Go Lam Niang\n(3) Lia Man Sian Hoih\n5) Sm. Cing Khawm Nuam (B.A, Nurse) + WO-I Neng Khan Pau\n(1) Lia Niang Sian Tawi Lun\n(2) Tg. Cin Sian Suum\n(3) Lia Man Sian Sung\n(4) Tg Suan Sian Mung\n(5) Lia Don Suan Muang\n6) Nu Pau Suan Cing (B.Sc) + Pa Thang Sian Tuang (USA)\nDr. Man Hau Cing pen Haka, Tahan, Sakollam cihte ah sang kahin tan 10 dong tunga, 1998 kumin Tan 10 ‘B’ list tawh ong hi. Pawlpi Church School ah zong kahin 1.1.1982 kumin Rev. Dr. S. Pau Khan En in tuiphum hi.\n2. Lai Siangtho sangkahna leh sepna\n1985 kum June kha in Tahan Tuiphum Pawlpi Numeite sawlna, thapiakna leh huhna tawh Yangon Insein Kawllai Siangtho sang, Myanmar Institute of Christian Theology (MICT) ah kahin 1989 December kha in L.Th Certificate tawh sang man hi.\nSang a man phet 1.1.1990 panin Tahan Tuiphum Pawlpi in hunbit Pasian’ nasemin zanga, WF Director leh Tuizang Missionary tawh thuah kawm hi. Tuizang khua pen Tedim gam hi-in tai 9 pan tai 12 bang a gamlatna a om, Tahan Tuiphum Pawlpi Mission Field ahi hi. Tua khua ah a om sung khakhat khatvei kha bei Sani leh Nipi ni-in ciah a, WF te makaih zel a kum khat sung hun tampitak zang hi.\nKum khat leh lang a sep zawh 1991 kum June kha ciangin Pawlpi phalna tawh India gam Jorhat a om Eastern Theological College (ETC) ah sang zomto a, B.Th degree a ngah zawh ciangin B.D zong zop suak theih nading hunpha (Senate Women Scholarship akipan) Pasian in a Siapipa tungtawnin ngahsak ahih manin 1996 April kha dong sangkah suakin B.Th; B.D degree tawh hong ciah hi. Eastern Theological College (ETC) pen Serampore tawh a kizom India gam sang minthang, sanghoih khat ahi hi. Sangkah hunsung Pawlpi in Pawlpi sunga semsa ahihna tawh khasum bit tawh sang kahsak hi. Ahi zongin Kawlgam sum tawh India ah sangkah zawh ding hilo (sumkhekna tam) a, Senate Women Scholarship leh innkuanpihte huhna tawh akigawm ciang akah zo ahi hi. B.D a zawh kumin Pawlpi in A Thesis gelh nangin Ks. 10,000/- a tuam vilvel in pia hi.\nSang a zawh ciangin Pawlpi mahah sem zom suak pah a, WF leh E&M lam tavuan kilensak hi. Pawlpi in Siate kum 2 halin Department Director, Committee Convener cih bangin a khel zelzel ahi hi. Tua banah Tahan Theological College (TTC) leh Bethel Theological Seminary (BTS)) cihte ah hunlang (part-time) in laihilh Sia (Lecturer) zong a sem kawm zel hi.\nDr. Man Hau Cing in Pawlpi ah a kisap luatna leh ama utna tawh tan 10 zong limtak sim man lopi-in a phi khit ciangin L.Th sin ding a pai ahi hi. Biakna lam sinna a bul pan a a kah toto a, a kingaihsut kimlai B.D a zawh khit ciangin kimlepam panin “B.D khawng ahih hang Tan 10 ong lo” cih kampauna mun tam sim pan a zak ciangin a hoih lamin la a, ama Tan 10 sinlai bang hilo Syllabus te kilaih khin mang himah leh Pawlpi sung nasep kawm mahin Tan 10 lai enkik in 1998 kum March kha in Tedim sangpi ah Tan 10 phi dingin va pai hi. Tedim a tun ciangin a meltheihte khat in “na on nop takpi leh subject khat Ks. 1000/- pia leteh ong hamtang ding hiteh” na ci himah taleh a Khristian hihna leh Pasian nasem ahih manin mang zolo a, ama hih theih zahin a hanciamna Pasian in thupha pia in, “B” list tawh hong ong ahi hi.\nB.D aman zawh kum 2 sung Pawlpi sungah asep khit 1998 June kha ciangin Pawlpi phalna leh deihsakna mah tawh khasum bit pia in, Serampore College (University) ah M.Th sin dingin va pai leuleu hi. 1998-2000 dong vasin a, M.Th (NT) zo in 2000 kum April kha in hong ciah thei hi. Hih a sangkah hunsungin a lauhuai mahmah Electric shock ngah kha a, a si lian ding kimlai, Pasian in Ama’ nasem dingin deih lai ahih manin ahingkik,a nungta kik ahi hi.\nSang akah kik kum 1998 kumin Khampat ZBC Annual meeting ah ZBC WF in Asst. Secretary dingin teel a, ahi zong sangkah kik ahih manin sem man loin a tang ding a na teel nadingun laikhakin nolh hi.\nSang aman ciangin Pawlpi mahah ciahin sem kik leuleu hi. 2001-2004 dong (term khat) ZBC WF Secretary semin Falam ah om hi. Term khat a zawh ciangin sangkah zom nuam lai ahihna tawh Pawlpi ah hong ciah kik hi.\nZCLS in zong 2006 kumin Asso. Executive Secretary dingin teel hi mah leh sangkah kikna hang mahin lunggulh zahin kihel zolo a kum khat bek kihel man hi.\nZBC, MBC te deihsakna leh vaihawmsakna tawh 2007-2010 sung Lutheran Theological Seminary, Hong Kong ah sangkah va zom kik a, 6.6.2010 ni-in Pasian huhna tawh Doctor of Theology, Th.D (NT) tawh sang hong man thei hi. Sang aman ciangin hong ciah a, Pawlpi sungmah ah sem leuleu hi. Pawlpi in zong lungdampihna tawh bawng khat gawhin annekpihna nei uh hi.\n3. KTC Principal leh KVBA GS sepna\n2005 kumin KVBA in kum 50 cin Golden Jubilee bawl a, Jubilee gah dingin Lai Siangtho sang phuat ding geel hi. August 5, 2010 in Kalay Theological College (KTC) min tawh kihong takpi a, hunlang Siapi, Principal dingin Dr. Man Hau Cing sehin tuni dong a sem ahi hi. 2011 March kha ciangin KVBA, SKVBA, NKVBA cih bangin Association thumin a kikhen ciangin KVBA in General Secretary sem dingin Dr. Man Hau Cing sehin hunbit in a sem suak ahi hi. Zum nasep tam, sangvai van leh laihilh kawm ahih manin mun tuamtuam pan tintan pia dingin kisam zelzel himah taleh khualzin nawn lo hi. Pawlpi in zong khasum 25% tawh lenin KVBA zumah hunbit in a semsak ahi hi.\n4. Ordination kipia (ngahna)\nKVBA By-law sungah Association General Secretary dingte pen Ordination ngahsa hi ding, cih om ahih manin, Tahan Tuiphum Pawlpi pan a naseppih Siate vaihawmsakna leh Pawlpi deihsakna tawh 2011 May kha pan kipan Tahan Tuiphum Pawlpi thukimna, Area EC thukimna, KVBA MC Ordination Council thukimpihna tawh 26.2.2012 (Sunday) ni-in KVBC-BM meeting Siyin Baptist Church ah Ordination kipia hi. Pawlpi in lungdampihna tawh March 4, 2012 (Sunday) ni-in nekkhawm piasakin mipi dawnkhop dingin niangtui awmna tawh lopsak hi.\nOrdination a ngah ciangin lamen hetlo himah taleh KVBC gam sung, Association-te, Area-te, Pawlpite, naseppih lawmte leh thu-um mimal tampitakte in lungdampihna sumtang, vanlena tampitak pia uh ahih manin lungdam leh angtang mahmah a, a na a sepsak Pa Pasian in, a na a semte tungah thupha a bawlte a zah tampi a thupha tawh a thuh ding a thungetna ahi hi.\n5. Hunbit Pasian’ nasep zawh kum 25 cinna\n2014 kum March kha in a sangkah masak penna a hi MICT panin sangman zawh kum 25 cin pahtawina in Sum Singlamteh angsuan (Ngwe letwakatine) pia uh hi. Ahi zong KVBA ah MC member lut tawh kizui-in KVBA MC thukhun ciaptehna ah 2015 kum a cing hi a, KVBA MC vaihawmna tawh KVBA BM khawmpi biakpiak Nipi hunpi sungah pahtawina hun bawlsak uh a, KVBA, Area, Pawlpi leh mimalte in hunbit Pasian nasep kum 25 cin lungdampihin Pahtawina laipi, letsong tuamtuam leh sumtangin zong pia ngeingai uh ahih manin, a na a sepsak Pasian min phatin a lungdampihte khempeuh Pasian in a zah tampi in thupha a piaksak ding a thungetna leh a lunggulhna ahi hi.\n6. Lungdampihna leh Pahtawina\n1) MICT pan sang a zawh ciangin Tahan Tuiphum Pawlpi Numeite in lungdamna vok khat go in annekpih uh hi.\n2) M.Th (NT) man kum\n* ZBCWF in lungdampihna laipi hmanbawng tawh pia uh hi.\n* KVBAWF in 23.2.2001 kumin lungdampihna laipi hmanbawng leh nik ten khat pia uh hi.\n* Rev. Job Nang Khaw Thawng in lungdampihna hmanbawng hoih mahmah pia hi.\n* Upa Al Khua Thang in nik ten khat pia hi.\n* Apu Thang Lun Khup in a sangtuah pawi ading Puankang hoih mahmah khat pia hi.\n3) Th.D (NT) man kum\n* 29.6.2010 vaitun nitakin Rev. Job Nang Khaw Thawngte innkuan in lungdampihna hmanbawng pia in Puandum silhsak, inn ah niangtui awm uh hi.\n* 1.7.2010 ni-in Pianna a Pu Thang Lun Khup leh Pi Suan Za Cingten vok khat go in annekpih uh hi.\n* 3.7.2010 (Sat) ni-in Tahan Tuiphum Pawlpi in bawng khat gawhin annekpih uh hi. Tahan Tuiphum Numeite (TBWF) in Doctor degree puan koih nan’g manbizu hoih mahmah (Ks. 85,000/-) leh pahtawina laipi hmanbawng hoih mahmah pia uh hi. Ordination a ngah in Pastor puantual kang (Ks. 70,000/-man) pia lai uh hi.\n* 1.8.2010 ni-in Lamzang Tuiphum Pawlpi in lungdampihna lai hmanbawng tawh pia uh hi.\n* 5.9.2010 (Sunday) ni-in Leipi Tuiphum Pawlpi in biakpiak kikhopna service sungah lungdamna lai hmanbawng tawh pia in, puandum silhsak banah hunpi hun zong zangsak lai a, vok khat gawhin zingan nekpihna thupitakin nei uh hi.\n* 19.9.2010 (Sunday) ni-in Pinlong Tuiphum Pawlpi in biakpiak kikhopna service sungah lungdampihna laipi hmanbawng leh nikten khat pia banah hunpi hun zong zangsak lai a, zingan nekpihna thupitakin nei uh hi.\n* 26.9.2010 ni-in BAG, Tedimte in lungdampihna laipi hmanbawng leh Lai Siangtho hilhcian bukhat pia uh hi.\n* 26.9.2010 ni-in ZBC WF te in Thantlang ah lungdampihna lai hmanbawng leh sum Ks. 20,000/- pia uh hi.\n* 15.10.2010 ni-in ZCLS in Munlai Tuiphum Pawlpi ah lungdampihna lai hmanbawng pia in Puandum zong silhsak uh hi.\n* 19.12.2010 ni-in Munlai Tuiphum Pawlpi in lungdampihna lai hmanbawng tawh pia banah vok khat go in annekpihna nei uh hi.\n* 19.2.2011 (Sunday) ni-in Bethel Tuiphum Pawlpi, Tamuten lungdampihna in delhphah tuamna pia uh hi.\n* 29.10.2011 ni-in Tedim Association, Yangon in Zomi Khuado pawipi sungah pahtawina laipi pia hi.\n* TCF Tedim pan Pahtawina laipi khat pia uh hi.\n* Tua banah Pasian’ na a seppih alawmlegualte le Pawlpi mite in laidal ah pulak zawh loh ding zahin lungdampihna letsong tuamtuam pia ciat uh hi.\n* Hongkong ah Th.D a sin hunsungin USA a om a pu Go-te innkuan (Pa Vungh Kap Go) in a zat dingin Handphone khat leh Computer Laptop khat leisak a, tuni dong a zat penpen ahi hi.\nRev. Dr. Man Hau Cing in Pasian nasepna ah hunbit Pasian nasep kum 25 a cin theih nadingin ama kia hanciamna tawh hi zolo a, a innkuanpihte leh u leh naute panpihna a bulpipen ahi hi.\n1) A pianna Nu leh Pate kum tam lam manawhin natna nam tuamtuam zong nei uh a, a hunhunin cina lupmun ngakin om mah tase le uh a tanu uh Pasian nasepna nawngkaisak nuam lo uh ahih manin lunghimawh loin vaikuan dingin sawl tangtang uh hi. A dam loh hunin kemman, khoiman loin ompih man ta kei leh zong khatvei beek lawmlawm teh, ci ngei lo uh ahih manun amau zong Pasian in damna mah ngahsak pahpah ahih manin, nu leh pa damlohna hangin vaikuan theih loh ding paulap hun tam nei hetlo hi.\n2) A sanggam pasal khat neihsun Pa Thang Hau Lian innsung nuntak nading akisam bangin a zong a vai zo dingin Pasian in thupha pia ahih manin innsung nuntak nading ama lungkham kullo bek tham loin, a Lai Siangtho sangkah hun pan kipan tuni ciang dong mah a kisap bangbang sik leh a vaihawmsak zo dingin Pasian in thupha pia hi.\n3) A mo, a sanggam zong ahi, Nu Lun Sawm Cing in zong Pasian na suakta takin a septheih nadingin nisimin nek ding dawn dingte a baihsa in bawlin koihsak den bek tham loin a puansilh niktente zong a siangsa leh taihsa sitset, a baihsa in koihsak den ahih manin manlah, buaina hangin vaikuan theih loh ding paulap in nei ngei lo hi.\n4) A suahpih a sanggamte leh innkuante ahi, Nu Dim Don Niang, Pa Lian Cin Pau leh a tate; Nu Zen Khawm Lun, Pa Cin Suan Thang leh a tate; Nu Cing Khawm Nuam, Pa Neng Khan Pau leh atate in zong a Nu leh Pa a dam loh hun zato paipih ding leh innkuan sungah manlahna, kicin lahna khat peuh a om ciangin akisam bangin puapial nading ahi zongin, sep ding bawl ding ahi zongin huhin dawn den uh a hih manun vaikuan theihloh ding paulap in nei ngei lo hi.\n5) A suahpih sanggam, Nu Pau Suan Cing leh Pa Thang Sian Tuangte in zong 2009 kumin India Motor Cycle khat leisak uh ahih manin a Pasian nasepna a vaikuanna ah mazangsak leh tawldamsak uh hi.\n6) A unau, sanggamte leh beh leh phungte in Pasian nasem ahihna hangin u leh nau vai, beh leh phung vai ah kihel zo ngei lo himah taleh theisiam uh ahih manin u leh nau beh leh phung vai tawh vaikuanna kipelhsak ngei lo hi.\n(Rev. Dr. Man Hau Cing’ gen leh gelh Sermon leh Article)\nSianu Rev. Dr. Man Hau Cing in Zomi eLibrary / Laibusaal ading in phalna hong piak ahi hi.\nItem Reviewed: Rev. Dr. Man Hau Cing Tangthu. Description: Rating: 5 Reviewed By: Cinpu Zomi


url: =· USA gam sung ah amasa peen Naulak Beh pawipi Music City ah ongtungding January 31 niciang kibawlding a, USA gam muntuamtuam pan Beh pawi simding in kithawi ziahziah ta uhhi. Nashville, Music City sung bekbek ah Naulak Beh mimal 200 vaaldeuh om uha, Muntuamtuam pan paiteng tawh mi 1,000 bang kipha ding in lam etna nei uhhi.Naulak acih peen Zomi te sung ah khangsimna Beh min khat ahihi. Naulak Beh Tanupawl\n· USA gam ah teen nading mun koiteng hoihpeen hiam ci in mitampi te kibuai mahmah ciat a, pawlkhat ten khuapi sung mah hileh khuata lua peen piangkei acitawh nasep tamna acitawh, sanghoihna acitawh, Zomi tamna acitawh, Pawlpi biakpiakna anopna mun aci tawh atuamtuam in ummawhtek kisansaat in Zomi sung ah kigen ngeingai tek hi. Hih bang muhna bilbial kawmkaal ah keimuhna ahileh US gam peen koikoi khuapi khuata lampi,inn,mei,mawtaw kibang khin a khuapi khuata na omsak leh namit a “tawta” hiding in ka umzaw hi. Sang leuleu peen koikoi ah nakah zong in napil naak leh sanghoih ah ongkisamding ahihi. Zomi tamna cih leuleu tawh kisai in khatna ah na bill Zomi ten ongpiaksak loding hi. Na omna peuhpeuh ah gina in mimuan misuan in na omnaak leh Zomi ongtamlel ding hi. Pawlpi zong tua bangmah in kamu lel hi. Tun kei ngaihsutna leh athupi peen a kangaihsut in koikoi ah na omzong in sumluut “income” kician naneih peelmawh kisam masa hi. Kaalkhat na nasepna thaman sum paycheck khat tawh na innsaap acin kei leh tua na omna mun pan nakhangto pak keiding a na ading in zong teenna ding mun hoih kici theilo hi. USA gam ah ataangpi in Kaalmasa-Innsaap, Kaalnihna- Mawtaw leh Insurance, Kaal thumna- Bill tuamtuam leh Innsung zattawm, Kaal 4 na khol khinkhian cihbang danding ahihi. Tua ahihman USA gam ah na teenna ding ahoih peen mun in na kaalkhat nitha Innsaap acinna mun hi cih kei muhna ahihi. Zomipau\n· Lebanon leh Israel gamgi a om Israel gaalkaap phualpi Lebanon pan Hezbollah migilo te in January 27 ni in kaap uha, Israel gaalkaap 4 liam ahihman in Israel ten Aksa mehsang kaduhzawk uh hih hi ei ci in January 28 in Lebanon gam tawlam teng Ngalbu zial in zial kipanpah uh ahihman langnih kikapna piang a Israel gaalkaap 2 leh UN gaalkaap 1 si uhhi. HIhthu hang in Prime Minister Benjamin Netanyahu leh a Cabinet te thukin kikupna January 28 niin neipah uha. Hezbollah ten amawhna thaman kimtak angah theihna ding un piading cihnopna ah umguigam maaiguigam bangsakding in kithukim uhhi. BBC\n· 2011 North Korea gam thuneihna kheempeuh a um abeel a atuah khit ciang gampua apail nawn kilkello a Vokno dawng abang mimek N-Korea Leikha Maangpi Kim Jong Un Russia gam ah May Kha sung pawisiim ding in Russia ten January 21 ni a asapna uh kongpai mahding hi ci in thu ongzasak kik ahihman in kavaai dawn dan ding uh kageel khol zihziah uh ci in Russia President zum thusapi Dmitry Peskov in January 28 ni in kipaak tak in taangkokhia hi.BBC\n· US gamte bawlsak Vietnam gamte neihsa UH-1 Iroquois Helicopter khat Ho Chi Minh khuapi vanleeng tualpan aleenkhiat zawh minutes 8 lianciang ahang kitheilo thu khat tawh January 28 ni in kia suk ek a atung atuang Vietnam gaalkaap 4 atukna mun ah sipah uhhi.VOA\n· Apple Company te in leitung taangthu ah atuah ngeinaailo thukhat uh ahi sum le paai Meetna ngah uha, 2015 ai Quarter masa sumsimna aneih uhleh $18billion meet uh a mipi neihsa Company lak pan ameet peen in kiciamteh hi ci in January 28 ni in taangkokhia uhhi. Kha 3 sung bekbek in iPhone $74.5million zuakkhia ziau uha, iPhone 6, 6plus cihte bang abawl zahzah uh beipahpah ahihman in tuni dong kitaang lah keei uh ci zen hi. Ahizong in kamsiatna ici diam a CEO pa bel Pasal hina pin papi-husband mah deihkhon mawk ven abangci ahitam maw.BBC\n· Pakistan leh Afghanistan gamgi dung a kibusa migilo te kuapi Pakistan gaalkaap ten Vanlamtawh January 28 ni in zial uha, migilo 76 kigozo ci in taangkokhia uhhi. Pakistan gaalkaap ten June,2014 pan kipan hihkuam aluh uh hi a, migilo 2,000 vaal gokhin in amau zong gaalkaap 200 suplawh khinta uhhi.VOA\n· Kawlgam sung a kumpi te kipsak sa ahi Pilna lamtawh kisai thukhun pi deihlo sangnaupang makaite leh Kawlgam kumpi uliante January 28 ni in kimukhawm uha, Hih thukhun tawh kisai puahphat theihnading in Kumpite,Pilna lam thuneite,Sangnaupang makaaite leh Parliament te kikumkhawm ding in thukimna ngahta uhhi.RFA\n8/6/2016 11:55:23 am\nWonderful news that every one looking from various site but i recommended the people to follow or join this site for getting authentic and great knowledge to check out all breaking and latest news. It is good to join because it all about to touch with all the world situation and others like business tips.


url: =Zomi leh Music ~ Paul Thangpi :: ZOMI DAILY\nposted on 23 November 2015 at 9:03 am Lomkholna: Article, PaulThangpi\nThangho leh Liando a nun’n kuangpi a khuhlup aa, A nuai ah siallei a suak hi aw ee.\nSiallei suak albang a dah man in, Geltui ah nibang a lun hi ee.\nThangho leh Liando a sen sanggah, A mi kai ee miza luang kai aw ee.\nA mi kai ee miza luang kai ee, Khua kim kai ee, lawi bang thang na aw ee.\nTua zomah Sia T.S. Khai, Sia Lengtong Pauno, Sia Vum Nang, Siamah Cingsan te unau, Evan, Do Khup, Sia Thawn Kham, Sia David Kham, Sia David Suum, Sia Zogam Lalpu, Sia Lianpi, Sia V.C.Mang, Sia Kam Khen, Sia Sizang, Sia T.L. Mungbawi, Sia Suanno, Sia JK Kam, Sia Stephen Mang, Siamah Sanlun, Siamah Zamnu, Sia T.S.Khai (AZBC), Sia M.V. Pauno, cihte hong khang hi. Sia T.S. Khai in la dawng 1200 val phuak hi.\nNote tawh ma apang khawm, Paul Thangpi (Germany)\nPrevious: Pu Chin Sian Thang Foundation\nNext: A thupi pen bang hiam? ~ Haukhek


url: =Lehi Latin Tutoring - Find Latin Tutors in Lehi, UT\nResults 1-7 of 7 for latin tutor lehi\nLatin Tutors in Lehi, UT\nFind Private & Affordable Latin Tutoring in the Lehi Area!\nBill J. Private Latin tutor in Lehi, UT\nTina M. Private Latin tutor in Lehi, UT\nSpanish T. Private Latin tutor in Lehi, UT\nAP Spanish Language, SAT Subject Test in Spanish with Listening, Spanish 1, Spanish 2, Spanish 3, Spanish 4, SAT Subject Test in Spanish, Spanish I have taught Spanish in groups and in one-on-one settings for the last 9 years . I love helping others enjoy learning a new...\nTeresa L. Private Latin tutor in Lehi, UT\nsarah j. Private Latin tutor in Lehi, UT\nJordan G. Private Latin tutor in Lehi, UT\nDavid J. Private Latin tutor in Lehi, UT


url: =Global Buanli Family: Tulaai Leitung Thuthang tuamtuam updates September 11, 2013\nTulaai Leitung Thuthang tuamtuam updates September 11, 2013\n· Kawlgam sung Mualtungmi namkee thautawi kipawlna ahi Shan minam pan SSA,Karen minam pan KNU te leh Kawlkumpi kilemna vaaihawm makaaite in 9/11/13 ni in Yangon khuapi a om Kilemna Innpi ah kimuhkhopna nei uhhi. Maaikaal sung ah KIO tetawh kimuding uh a, KIO te tawh athu uh ahoihleh October khasung in Kawlgambup kilempawipi kikhaamding hi ci in Yangon kilemna zumpi te in genkhia uhhi.\n· Kawlgam Democracy makaaipi leh NLD kawl party makaaipi Daw Aung San Suu Kyi Europe kuam gamthum khualzinna Poland gampan kipan a 9/11/13 ni in amah asam ahi Poland President lui Lech Walesa leh Poland Hlutdaw dawlnuai makaaipi Ewa Kopacz tawh kimukhawm uhhi. Zing 9/12/13 niciang in Poland President Bronislaw Komorowaki tawh kimukhawm ding uhhi.\n· USA gam ah tuma kum tampi laaipan in 911 ci in gamsung ah thukin huhna kisamte sapding in nazang uhhi. Mipawl khat te ading nuntaakna , hinna leh suahtaakna tampi tak hih 911 in pia in honkhiazo himah leh atamzaw tham in innkuan kikhenlawh , thuneuno tawh thongkiatlawh , Nupa nangawn anakikhen lawhna 911 ahihman in Pasian lungkimlo hiding hiven 9,11,2000 kum in Migilo te in WTC phuulpaai uh in mi 3,000 kiim in sihlawh uhhi. Tuni 9/11/13 ni peen WTC phawkna kum 12 cinna ahihmah bang in Libya gam ah Chris Stevens leh adang zumnasem mi 4 asihni kumkhat cinna phawkna zong ahhi. Hih lungleen khuangaihna phawkna in 9/11/13 zingsang tuungpan in New York khuapi WTC luui nuai ah President Obama leh ulian tampi te in daaitak in lukunna nei uhhi.\n· Syria Tual gaalvaaitawh kisai in President Obama in Gaalkaaptha tawh doding peen kidinkhawl phot a thudam in Russia tawh ma kipangkhawmding ci in 9/11/13 ni in Nuthawi bang in athukhensatna sa onglumlet kik hi. Congress pan kaapding leh kaap lohding mee khiatna nangawn dinkhawl sak phot hi. Russia te sawlna ahi Syria in a Chemical gaalvante uh UN tung ah apding in Syria te thukimna tawh kizui in 9/11/13 nitaaklam in UN Security inteekpi ahi US,Russia,China,French,German Britain gamten thukin thukikupna khat neiding uhhi.\n· Kenya gam nitumna lam Turkana region sung ah Tuibul hoih mahmah khat kimuhthak hi ci in 9/11/13 Kumpi thuneite in taangkokhia uhhi. Hizahta a tui hamsatna Africa gamkeu ah tui naak amuh uh lungdam mahmah uh a hih tuinaak in Kenya gam kum 70 sungbang tuipiazoding hi ci in genbeh uhhi.\n· Philippine gam Mindanao huam Zamboanga khuapi sung ah Muslim gamnuaimi te leh Philippine gaalkaapte 9/8/13 ni pan anasiatak in kido ahihman un khuanu khuapa te 9/11/13 ciang ah cimawh a ataaikhia mi 13,000 vaalta hi ci in Philippine kumpite in taanhkikhia uhhi.\n· Nungkum December kha sung a India gam Delhi khuapi Bus sung ah zatui sangnaupang kum 23 Abuan te lak ah Pasal 4 in 9/10/13 ni in Numeino abuanlam uh sianggenta uhhi. Hih mite thu akisit laaitak in thukhenzumpi innmaai ah khailum un ci in mipin lungphona neizihziah uh ahihman in bangcibang in thukikhen cihthu 9/13/13 ni taangkokhia ding uhhi.\n· Gaal hang a langnih kisangkhial in akikhaakcip Korea gam sak le khang te neihkhop Kaesong nasepna phualpi 9/16/13 ni hongkiktading in sak le khang makaaite in 9/11/13 ni in thukimna ngahta uhhi. Hih company ah N Korea gammi naseem 5,000 bang pha ahihi.


url: =Written by Dr Tualchin Neihsial Published inGeneral Thursday, 05 April 2018 18:53\nThanghoute’ unau in vompi khat man hinapi in sa semna diing tem leh vanzat dang bang mah a nei kei uh hi. Thanghou in a nau kiang ah, “I sa mat semna diing in i gang kiang ah tem va kheel inla, bang diing hiam? ci a hong dotleh ka thaang peu suihna diing uh hi ci in” ci in a nau a vaikhaak hi. A gang kiang ah Liandou in temta khelh dia a va nget leh a gang un, “Bangdiing hiam?” ciin na dong petmah hi. Liandou in, “Ka thaang peu suihna diing” ci a a dawn hang in a gang un gingta lou in dong teitei a, a tawptawp in dongkhe khong hi. Liandou in a gang kiang ah, “Vompi khat man ung a, ka semna diing uh hi” a ci hi.\n(c) Ka kiang a thuumthuumte aw e,\n(a) Ka sial aw, na pain a pai inla,\n(b) Geeltui suak mualphei a pha,\n(a) Sawmsial cing taanggual va kawm ing e,\nThanghou’ nu’n sial kaangpi nung a zuihzuih leh Thanghoute’ inn a tunpih hi. A silate in an na su ziahziah uh a, zaam leh daak in an zuankhete doh uh hi. Niik leh puan hoih pipi kiphou ziahzuah a muh in a nu uh luut ngam pah lou in, kongkhaak biang a beel kawikawi hi. Ui in tawngtawng a, “Kua a hi hiam?”ci a a va et uh leh Thanghou-Liandou’ nu seeng dim a uisuul pua, inn kong biang a ding innsung ah va samluut uh hi.\nA lup diing ciang un a nu uh kiang ah, “Nu, koi lai ah na lum nuam hiam?”ci a a dot uh leh, aman, “Mun khat peuhpeuh ah lum ning”acih dungzui in taangbeem tung ah puanbu phah in huai ah a giaksak uh hi. Zaanciang in inn nuai a a sialte uh kisi in inn a liing hi. Sial kisi a inn a liin ciang in a nu’n, “Thanghou’ kosah, Liandou’ kosah, hon singta luapluap uh teh, nop kei si, ihmu thei lou in hong koih uh teh” ci a hang in phunden hi.\nA ziingsang in a tate’n, “Nu, tuzaan bang gengen na hi hiam?”ci a a dot ciang un, “Bangmah ci keng e, Thanghou’ sawmsial aw, Liandou’ lengkeel aw, hong sing lianlian ta uh teh, nuam na lawmlawm e ci bek ing” ci in kilep hi.\n(c) Thai aw thou aw ningzu luup aw,\n(c ) Naubang kap, khaubang va ciahta’ng e,\nLangh Thawn Pau, 2006: Lethil Innkuan Khangthu, Yangon\nZolai Simbu Bawl Kawmite, 1977: Zolai Simbu [Tan Li],Tedim\nNgin Suanh, 1978: Kalzang-Suante Beh Tangthu Le Khang Ciamtehna, Tedim\nTualchin Neihsial, 1988: India-Burma Gamgi Bul a Singtangmite’ Dinmun, Lamka\nTualchin Neihsial, 2004: Paite Late Leh Thute, PLS/Lamka\nBoard of Secondary Education, Manipur, 1995: Paite Pau Sinna For Classes IX & X, New Lamka


url: =Teekisten in Neu Delhi\nCaption: Teekisten in Neu Delhi\nTeekisten . Neu Delhi , Indien . 20.11.2008 , KEIN MODEL RELEASE vorhanden , NO MODEL RELEASE , Copyright: Thomas Imo/ photothek.net\nStichworte: AUSLAND, ABROAD, INDIEN, INDIA, NEU DELHI, NEU-DELHI, DELHI, NEW DELHI, ASIEN, ASIA, SYMBOL, SYMBOLE, SYMBOLBILD, SYMBOLFOTO, SYMBOLIC IMAGE, SYMBOLIC PHOTO, FEATURE, TOPIC, TOPICS, STOCK, ILLUSTRATION, DRITTE WELT, THIRD WORLD, 3.WELT, 3.WORLD, ENTWICKLUNGSLAND, DEVELOPING COUNTRY, ENTWICKLUNGSLAENDER, ENTWICKLUNGSLÄNDER, ERNAEHRUNG, ERNÄHRUNG, NAHRUNG, LEBENSMITTEL, NAHRUNGSMITTEL, GROCERIES, NUTRITION, ESSEN UND TRINKEN, FOODS AND DRINKS, FOOD, GETRAENKE, GETRÄNKE, DRINK, BEVERAGE, TEE, TEA, HANDEL, TRADE, EINZELHANDEL, RETAIL, RETAIL TRADE, GESCHAEFT, GESCHÄFT, GESCHAEFTE, GESCHÄFTE, LADEN, LAEDEN, LÄDEN, SHOP, SHOPS, LADENGESCHAEFT, LADENGESCHÄFT, STORE, EINKAUFEN, SHOPPING, EINKAUF, VERBRAUCHER, WARE, WAREN, GOODS, KAUFEN, SHOPPEN, BUY, BUYING, KAUF, VERKAUFEN, SELLING, VERKAUF, SALE, SORTE, SORTEN, INDISCH, INDISCHER, ASIATISCH, ASIATISCHER, TEELADEN, TEA SHOP, TEEGESCHAEFT, TEEGESCHÄFT, SCHWARZER TEE, BLACK TEA, DETAIL, CLOSE UP, NAHAUFNAHME, TEESORTE, TEESORTEN, VARIETY, VERPACKUNG, KISTE, KISTEN, PRODUCE OF INDIA, KURSEONG, SCHRIFTZUG, TRANSPORT, LOGISTIK, TRANSPORTATION, LOGISTIC, TRANSPORTKISTE, TRANSPORTKISTEN, BESCHRIFTET, BESCHRIFTUNG, HOLZ, WOOD, HOLZKISTE, HOLZKISTEN, BOX, VERSAND


url: =LUNGTANG TUNGA KIGELH LAI By - Rev. Khoi Lam Thang - Laibu Saal\nHome > Thuluui/Articles > LUNGTANG TUNGA KIGELH LAI By - Rev. Khoi Lam Thang\nLUNGTANG TUNGA KIGELH LAI By - Rev. Khoi Lam Thang\n- Executive Secretary, Zomi Christian Literature Society (1996-1999)\n- General Secretary, Bible Society of Myanmar (2010 pan )\n“Lungtang tunga kigelh LAI” cih i thulu ahi hi. Ei Khristiante’ Pasian pen ‘LAI’ Pasian ahi hi.\nAmah mah in laigelh (Pai 24:12, Jer 31:33, Dan 5:5, 2Korin 3:3) a, midangte zong lai gelh dingin sawl (Jer 36:2, Mang 3:14, 9:19, 21:5) hi. A thute ‘Lai’ a ciapteh ding deihin thupha pia hi (Mang 1:3). Hi zaha Pasian in thupisa-in thupha a piak ‘Lai’ Zomite in i neih kipatna tangthu le tua ‘LAI’ lungtang tungah a kigelhzia ding thulu thumin khenin sut dih ni.\nA. (1) Zomite in ‘Lai’ nei lo ngei lo hi hang. Zomite in nidang sawtpi lai-in “LAI” nei ngei khin napi, savun tungah kigelh-a, Go Cin in nisa ah a pho leh ui-in na neksak ahih manin, lai a nei nawnlo ihi hi, cih tangthu i nei hi. Lai nei lo ngei lo hi hang. Nei ngei in a nei lokik ihi hi. Lungtang tungah kigelh lo-a, savun tung bekah kigelh ahih manin ui in hong neksak ahi hi.\nZogam tualsuak LAI hi a, Zotual Lai zong kici hi. Pu Pau Cin Hau in 1888-1902 kikal a dam loh hun sungin mangmuhna tawh Pasian kiang pan a ngah ahi hi. Tua manin “Laipianpa” min ngah lawh hi. Laimal 1050 pha a, awmal khat laimal khat ahi hi. La banga kisa diatdiat bu 61 pha-in, a bu simin a dawng a dawng2 in kikhen thuap lai hi. Zolai i neih ma-in mi masate in hih lai na zang uh hi. Pasian in Laipianpa tunga, a piak ‘LAI’ pen theihhuai, kephuai, sinhuai hi.\n1930 kumin Pau Cin Hau’ lai tawh ‘Mualtung thuhilhna’ kikhen khia hi. Tua ‘LAI’ pen Laipianpa’ ngah ‘Lai’ hi lo hi. A khuanung pian ‘LAI’3 ahi hi.\nRoman Alphabet (Mikang laimal) kizang Zolai pen Mangtual lai zong kici hi. Zomite lak-ah Tedim kampaute ‘Lai’ nei masa pen ihi kei hi. 1841 kumin Khumi lai, 1852 kumin Mara lai, 1857 kumin Kuki lai, 1865 kumin Asho lai, 1874 kumin Mizo lai, 1891 kumin Sihzang lai, 1894 kumin Khalkha lai na om khin hi. Carsonte nupa Khamtung hong tun ciangin, a omsa Khalkha lai puah uh-a, a lawmpa laisiam (Linguist) Tilbe zong kihuhsak hi. Ahi zongin Cope topa Khamtung gam hong tun (1908) hun ciangciang Zolai gelhdan5 ngeina kip kinei ciannai lo hi.\nTua hun lai-in Lusei gamah Lusei lai kilimzat mahmah khin-a, Tedim gam dong hong kizelsuk ngei hi. A sim ciangin e, bi, si kici loin, a, aw, bi, caw kici hi. Tua Lusei Zolai theih ol-in nitak sagih bangin siam uh ahih manin ni sagih lai na ci uh hi. Mualleguam lupzia zuiin Khuakhang lai zong a ci-om a, Aizawl lai zong kici hi.\nCope topa in a omsa laigelhdan tuamtuamte enkak-in, Khamtung gambup in a zattang theih ding, laigelhdan kip hong bawlsak hi. Tua ahih manin ‘tang kam’ (common language) i neihzawh nai loh hangin ‘tang lailung’ (common orthography) i nei hi. Falam, Khalkha, Tedim le Mizo dongin i lai oltakin kisimsak thei hi hang. Tua bang lailung pen Cope topa in a 1 Pau Cin Hau’ Lai i cih pen bu 6 in kikhen a, tuate in (1) Ii bu, (2) Min bu, (3) Dongh Leng bu, (4) Lun Sia bu, (5) Tha Tuk bu, (6) Thuam Zung bute ahi hi.\n2 Gentehna-in Ii bu pen, » ii om na ne ziing nu sim sii siik ci-in dawng kua kisuaha, a masa pen ii a kisin ciangin laila mal 20 pha leuleu hi. Tuate in » Ii bang khem tua in hong ci kawh tawh hawh ding ciah tah pil tom duai hak sau kawi pau cih ahi hi.\n3 Pu Thang Cin Kham, Pu Cin Khaw Gin, Pu Sian Khaw Cin le Pu Pau Za Dong te in a puah a zun uh Pau Cin Hau’ Lai ahi hi. 4 Tedim kampaute in Khalkha i cih pen Hakha cihna ahi hi. 5 ‘Laigelhdan’ i cih pen orthography i cih nopna hi-a, Cope topa hun lai-in ‘lailung’ na ci uh hi. omsate hong lepsak ahi hi. Ahih hangin a omsa Zolaite tawh kilamdang hi. Zo pau pen ‘awsang awniam’ nei kampau namte (tonal language) ahi hi. Ahih hangin tua awsang awniam lahnate (Diacretical marks) om lo hi. Zo awsuah (phonetics) tawh a kinai thei pen dingin Roman alphabet zangin hong bawlsak ahi hi.\nAhih hangin tua ‘lai’ pen thakhat thu-in a hoihpah a kippah hilo hi. Cope topa in a sih dong mah a puahpuah a zunzun hi-a, a hoihzaw a kipzaw dingin laih toto hi. Tua banga a puah tohtohzia, 1919 pan 1938 sung THE CHIN HILLS NEWS (Tunung ciangin CHN ci-in tomlak ding) sung siksan in kimu thei hi. Thu nih siksan in en leeng:\nMin (proper name) gelhdan bek siksanin en leng zong a nuaia bangin a khelkhelna a\npuahpuahna kimu thei hi. Tu ni dong i buaipih lai ‘Jesuh’ le ‘Khrih’ mah zong a kikhel mun\npen kammal ahi hi.\nKhrih = 1919 kumin Kaji, 1921 kumin Khaji, 1921 kumin Khazhi, 1927 kumin Khazih Jesuh = 1919 kumin Jeshu, 1920 kumin Jesu, 1923 kumin Zheishu, 1925 kumin Zeishu, 1927 kumin Zisu, 1929 kumin Zeisu Pasian = 1919 kumin Pashian, 1924 kumin Pasian Leitung = 1919 kumin Letung, 1923 kumin leitung Tapidaw = 1919 kumin Tawpido, 1921 kumin Tapidaw, 1922 kumin Tapidaw Inn = 1919 kumin in, 1920 kumin inn Yangon = 1919 kumin Zangvung,1923 kumin Zangun\nLailam ah Zomite sangin a khangto masa zaw Luseite (Mizo) laigelhzia ettehin na puah hi. Khalkhate Sayakyi Bawi Hu in “Cope topa in Luseite Haudala6 kiang pan Zolai gelhdan sin hi” ci hi. Tua ban-ah “Lunglei lam pan Tahan hong lal suk Pu Tuah Hrang kiang panin zong Cope topa in Lusei lai tampi theihbeh hi” kici hi. Lusei laigelhzia etteh a Zolai a puahzia CHN- 1921, November kha sungah; “Tunung ciangin Khamtung lai a ki-at ciangin, Lusei ngeina a kizui ding hi. A tawp lam a awsau a hihleh, tuma lam a, a ki-at mah bangin, a ki-at lai ding hi.” na kici hi.\nTua hun a kipanin Zolai malgawmna ah, ingh, langh, cingh, cihte kizang pah hi. Tuni dong\nmah a zangzang om lai hi. CHN- 1928, April sungah, laigelhdan puahna om leuleu a, “Mi kimkhat in s, sh, z, zh a kizangna ding a theikei uh hi. Hi bangin a kizang hi. a, e, o, aw a mai lamah s, leh z, a ki-at hi. Ahih hangin, ei, i, u, mailam ah, sh, zh, a ki-at ding hi. A masa in J a ki-at hi. Ahih hangin a nung ciangin J a ki-at nawn kei hi. Zh a ki-at ding hi. Banghang hiam cihleh Lusei ngeina tawh a kituak zaw hi” kici hi. Tua manin 1923 kumin Jesuh kammal pen Zisu hi loin Zheishu na kici hi.\n1922 kum Maymyo ah Zolai tanli sang neih ding a kivaihawm lai-in, Mikang kumpi in Laisiampa (Linguist) khat tungtawn laigelhzia thak khat zat ding gel hi. Hih thu-ah Cope topa lungkim lo hi. Ngaihsutna kituak lo ahih manin, a zat ding lailung khensat zo lo uh hi. Cope topa in: “Hih laigelhzia thak tawh Khamtung gamah lai kisin leh Kawlgam a om Zomite pen Mizo gam le Meitei gam a om a sanggamte uh tawh kigamla semsem ding hi,” na ci hi.\nTua hangin 1925 kum ciangin Cope topa’ lai, Zolai tanli sangah kizang a, tu-in simlemal, Kawlgam Vaigam a om Zomi kici khempeuh in lai kibang a zang ihi hi. Ei Tedim kampau 6 Kei ngaihsutna ah, Haudala a cih pen R. Dala hizaw dingin ka um hi. R. Dala minpi pen Ral Za Dala hi a, Tahan a om EFCM pawlpi pankhia pa Pu Lal Than Lian’ pianna pa ahi hi. Pu Ral Za Dala pen 1911 kum a kipan tuni dong a kizomsuak-a KHRISTIAN TLANGAU laihawm editor masa pen ahi hi.\nZomite a ding bek hi loin, Falam kam, Khalkha kam le Chinbok (Mindatte) kam tawh ‘Lai\nsinbu’ na bawlsak hi.\nCope topa in 1913 kumin a masa pen Zolai simbu hong bawlsak hi. Cope topa hong patsak\nlaigelhzia paipi zui-in kum 100 a kalsuan ta ihi hi. Kipuah toto a, tu dong mah a kipuahpuah lai ahi hi. Kampau nungta khat ahih leh a kampau le a lai kipuah toto a ngeina ahi hi. 1914 kum in “Tedim Labu” a masapen hong bawlsak hi. A hunhun in hong puahsak toto a, (1918, 1923) a sih dong 3 vei na bawl man hi. Tu in a 8 vei puahkikna ciang i tun ta hi. 1913 kum in Matthai Lai Siangtho tei na kipan hi. 1932 kum in Thuciam Thak Lai Siangtho tei na zosianga, British and Foreign Bible Society in na khen hi. Cope topa maban kizom toto a, 1977 kum in India pan kikhen Lai Siangtho, 1982 kumin Tedim ah a ki-ap Lai Siangtho i nei hi.\n“Zolai gelhzia a kip om nai lo hi” a ci makai pawlkhat om hi. Ataktak-in kip khin hi. A hunhun a i puah zelzel pen a kip man hizaw hi. Minam khangto, kampau nungta i hih leh i pau i lai dinkhawl ngeilo ding hi. Puahpuah zunzun kisam hi. Zomite mai ah kum 1000 val a khangto masa zaw Kawlte in zong a laigelhdan (owfykHusrf;) uh a hunhunin puahpuah lai uh hi.\nHih in khantohna lim, nuntakna lim ahi hi. Laimal gawmzia ahih leh a hunhun in kipuah hi.\nA hoihzaw ding a om leh puahpuah lai ding ahi hi.\nTua ahih manin Zolai gelhzia a hoih zaw semsem dingin i puah ding hi. Zo kammal thak gel committee cih khawng, Zolai gelhzia seminar cih khawng i neih zelzel ding leh i puah tohtoh ding ahi hi. Khang masate7 in na puah uh hi. Khang laite in puah ding hi hang. Khang sawnte in zong na puahpuah lai ding a, tua bangin i pau i lai nungta paisuak ding hi.\nRev Dr J.H Cope in hong puah hong zunsak i Zolai kepsiam mahmah ding kisam hi. Savun\ntawh laigelh hun hinawn lo hi. Ahih hangin ui in hong neksak thei lai ding ahih manin lungtang tungah gelh ding ahi hi. Tua ahih manin: C.(3)a Zomi a piang Zolai siam ding Hun saupi lai-a kipanin Zogam sung sangte ah Zolai hong sinsak nawnlo mah ahih manin khangthakte in Zolai kithei nawnlo tamawk hi. Tua bang ding mah a kivaihawm ahi hi. Zolai Zopau a man leh Zomi a beibei ta cihna ahi hi. Zomi ihih nak leh Zolai i theihkul hi. I Theih nadingin i sin kul hi. Kumpi sangte ah kisin nawnlo ahih manin, biakna lampan hanciamin sin ding ahi hi. Kumsimin Zolai sinna neih den ding kisam-a, a phamawh thu ahi hi. Khangthakte kum khat i hilh kei leh khang khat kizekai ding hi. Mai lamah Zolai simbu tan 4 pan kibehlap toto dinga, tan 10 sin theihna, degree lak theihna ciang hanciam ding hi hang.\nC.(3)b Zokhua cin ah Laibusaal nei ding\n7 Khang masate lak ah: Laipian Pau Cin Hau, Vul Za Thang, J. Gin Za Twang, J. Khat Suan, S. T. Hau Go, Gin Khat Suan, Sing Khaw Khai, T. Suan Khan Mang, P. Thuam Thang, Go Khen Thang cihte le India gam lam pan Siam Kung, Khup Za Go le a, kigen ban lo mi tampi om khin hi.\nCope kum 100 Jubilee khit ciangin Pawlpi (ahih kei leh Khua) ciat ah laibusaal (Library) khat ciat neih sawm dih ni. Tua laibusaal ah Zokam tawh a kihawm lai peuhmah koih kim ding hi hang. Tua bangah leitung thu vantung thu a kingah bangbang sim theih dingin koih ding ahi hi8. Koikoi om ta leng i thuzak, i thutheih kibat kim ding thupi hi. Khantoh manawh khangthakte in za lo, thei lo cih a om loh nadingin Zotate in hanciam ding hi hang.\nC.(3)c Zotate in Lai Siangtho sim ding\nLungtang tunga kigelh ding a thupi pen ‘Lai’ in Pasian kammal Lai Siangtho ahi hi. Kha\nnuntak nading le leitung nuntak nadingin kicing hi. Pasian kammal simin simsim simsim\nding hi hang. Nisimin sim ding hi a, nuntakpih ding zong ahi hi. Khristiante’ i neihsun\ngalhiam ahi hi.\nTua banah Lai Siangtho pen Zolai simin sim dih ni. I Lai Siangtho sunga Zolai gelhzia pen\netteh taak cing hi. A kicinlohna pawl khat om hi. Ahih hangin a hoihna tengteng lasiam\nleeng, Lai Siangtho tungtawnin Zolai siam theih luat hi. Tedim kampau tawh a kigelh laibu\nlak-ah a sah pen, a hoih pen, mitam in a sim pen laibu ahi hi.\nLai kawi khat zong a thei lo Zomite uliante tawh hong tukhawmsak thei pen Pa Pasian hi-a, Tua Pasian itna le gupna tawh a kikhen thei lo dingin Zolai le Pilsinna hong luang khawm hi. Korin Lai Siangtho (2 Korin 3) sunga kigelh Lungtang tunga kigelh lai pen 1 Hih bangin thu ka gen uh ciangin koleko a kiphattawm ka bang zel uh hiam? Midang pawlkhatte bangin note kiangah lah ding mihoih hihna lai ka kisam kei uh a, note in zong kote nong lah ding uh mihoih hihna lai a kisam na hi kei uh hi. 2 Note mahmah pen mihoih ka hihna uh lah nadingin kote’ lai na hi uh a, mi khempeuh in simin a theih nadingun kote’ lungtang tungah a kigelh lai na hi uh hi. 3 Hih lai pen Khrih mahmah in gelhin kote a hong puasak ahihna thu kitel mahmah hi. Laidal le suangpek tungah laitui le laikung tawh a kigelh hi lo a, mihing lungtang tungah a nungta Pasian Kha Siangtho tawh a kigelh ahi hi.\nCope Jubilee khit ciangin Zotate mihoih hihna lai a tuam kisam nawn loin, leitung in Pasian tate i hihna hong theih ding lunggulh huai ka sa hi. Zomi hihna ‘lai’ savun tungah laigelh nawn kei ni. Ui in hong neksak nuamin i kim i kiangah a gimnam diksa in vak kawiawi hi. Lungtang tungah a mang nawn lo dingin gelh ciat ni. Tua hileh kuamah in hong laksakm hong neksak zo nawn lo ding hi. Zota a kici khempeuh in Zolai Siamin, khuakim ah Cope phawkna Laibusaal hong ciat-in, Pasian kammal Lai Siangtho tawh kinahvawh den sawm leeng Kum 100 cin Jubilee bawl man nei pen ding hi.\nTedim Kam thu kizakna lai - 1919,\nThukituahna - 1948,\nLungvakna -1950, Hunthak - 1957,\nZomi Tangko - 1960, An late - 1972\nSiyin Baptist -1974\nKhanlawhna hun - 1974,\nKawlgam ah Journal 161 om a, Magazine 180 om (NLM 3.11.10) hi. Tedim kamtawh lai kikhawm a tawm pen in 65 bang om dingin kilamen hi.\nZolai Zunna - 1980, Pax - 1980\nPengkul - 1984,\nKeizang pute vaihunta - 1984\nYangon Awging - 1990,\nZougam zunna - 1990\nUpna laigil – 1990 Tahan awging - 1990\nCiimnuai Tongluan – 1990 Zomit - 1991\nNi kong hong – 1994 Zolus - 1994\nThangkai limlangh – 1997\nZo Huiva (Singapore) -1997\nSiyin News – 1998 Dikom - 1999\nMomno - 1999 Paknamtui - 2000\nTedim Khuavak – 2000 Zocia - 2000\nZomka – 2000\nAgape Tongdam - 2000\nCiimnuai Khuavak – 2000\nSTBA Laikhak - 2001\nZo aw -2002\nSeino - 2002\nSukte Chronicle – 2003\nMainawt - 2003\nCiimnuai News -2004\nLaizom - 2004,\nZo Lengthe – 2004\nZonu Tongluan - 2004\nAdvantists tangko Bawmta\nBOM Laitai (Tonsim)\nLungdamna Aw (Lamka)\nSingapore Thelnah (Singapore) Siyin Churches,\nThupha puak Thupha puak\nThupuak Tonzang lawm\nUpna Laigil Vaphual (Delhi)\nVontawi Zangsi Tongluan\nZo Aw quarterly (Guwahati)\nZokuam thawn – Tangko Zolawkta (Aizawl)\nZolengthe (Shillong) Palai\nItem Reviewed: LUNGTANG TUNGA KIGELH LAI By - Rev. Khoi Lam Thang Description: Rating: 5 Reviewed By: Cinpu Zomi


url: =USA, New Orleans Parade pawisung mawtaw khatin nawkgawp in mi 28 liam ~ ZD :: ZOMI DAILY\nposted on 26 February 2017 at 11:48 pm Lomkholna: News, Sawltak, USA, World\nUSA, Louisiana State sung aom New Orleans khua ah mikhat in mawtaw tawh Mardi Gras Parade enin aom mipite vaphul pheigawp ahih manin, mi 20 valbang liamin zato kipuak cih Reuters News pan kiza hi. Pickup Truck mawtaw khattawh aphual pheigawp hi a, tua mawtaw hawlpa pen zu hiam, guihtheih adangkhatpeuh hiam khamcihtak in akhamcip khat hihtuak ci’n Police te’n genkhia uhhi.\nNew Orleans Police te genna ah Saturday ni thupiang hi a, mipi te lamdung ah Parade enin aomlaitak anawkphei hi a, mipi te anawkphei banah mawtaw zong thumkhawng phupheigawp cihi.\nAliam te lakah mi 5 pen gimphadiak in, Hospital Trauma Center ah kikhoi ci a, Police te’n hihvai athu akancian laitak cih kiza hi.\nNew Orleans Police te’n hih Pickup Truck Driver papen mantheipah uh a, Fox Television tawh akizom WVEU-TV te’n Interview abawlna ah zu hiam, adang guihtheih hiam khatzawkzawk khamcip mahmahleh kilawm cihi.\nMayor Mitch Landrieu inzong Statement akhahkhiatna ah tua Driver papen “Drunk Driver” ci’n ciamteh hi.\nHihbang in zukham ankham khatin buaina abawl hangin New Orleans’ Mardi Gras Season Parades pen themcikzong nawngkaina, ziakaina omlo in ki zomsuakthei hi.\nDozens injured after truck plows into crowd in New Orleans\nPolice Chief Michael Harrison in News Conference ah agenkhiatna ah aliam vekpi kigawm in mi 28 hi a, tualak ah mi 21 tepen Local Hospitals tuamtuam ah kipuak cihi. Adang aliam 7 tepen Transport zatding utlo uh a, amauleh amau in ciahkhiathei uh cihi. Aliam lakah Police Officer khatzong kihel cih kiza hi.\nLocal Media te genna ah aliamte lakpan in mi 12 tepen gimphadiak, Critical Condition hi ci’n genkhia uhhi.\nRelated: Germany ah mawtaw khatin mipi ommuang laitak phulgawp in mi 1 si ~ ZD\nZukham mawtaw hawl ci’n aki ciamtehpa pen Police Department ii “Drunken-driving Officer” ah kikem in, thudotna kineilaiding cih kiza hi. ZD Sawltak #zomidaily\nPrevious: Malaysia, Alor Setar ah mawtaw kibung, mi 1 si, 12 liam ~ ZD\nNext: Kum 13 aphak akipan apano in buan athuak numeino naupaai ta ~ ZD\nBawngtal ki letmat 11 khawng ataw ah lutto in thuaklah mahmah ~ ZD\nSihna A Mong (Moment of Death) ~ Neng Pau


url: =Apne Jahanke Hindi Song Lyrics - Gyanol\nApne Jahanke Hindi Song Lyrics\nBy: Zaanjari Cheema\nHindi Song Lyrics Apne Jahanke from the movie Waqt: The Race Against Time released in the year 2005. Adnan Sami,Sonu Nigam has sang the song. Anu Malik has composed the music.Aatish Kapadia has written the Lyrics.\nApne Jahanke Apne jahan ke Hum badshaah hai Masti bhara yeh apna jahan hai Apne jahan ke Hum badshaah hai Masti bhara yeh apna jahan hai Aatish Kapadia Anu Malik Adnan Sami Sonu Nigam Waqt The Race Against Time 2005 Cinema Song Lyrics\nAdnan Sami,Sonu Nigam\nApne Jahanke Hindi Lyrics\nGumko yaha se rukhsat kaha hai\nKhushiyon se yaha se fursat kaha hai\nToone jo ki hai bete\nMain bhi hu shaamil hua\nMasti se jeene ka\nTumse hi haasil hua\nPhir se main deewana ho gaya\nRishta to yaarana ho gaya\nTumse mila hai ye jahan\nKutch bhi na hota sani\nTu jo na hota yahan\nMushkiley peetche mud gayi\nTaqdeerey roj hi jud gayi\nJaane se pehle sab kutch mila hai\nGum ko yaha rukhsat kiya hai\nKhushiiyon ko yaha se fursat kaha hai.\nMeri Barbaad Mohabbat Pukare Hindi Song Lyrics\nHindi Song Lyrics Meri Barbaad Mo...\nVeronica Alicino Birth Place Age Carrier Date Of Birth Weight Family Net Worth Biography in Hindi\nइस आर्टिकल में जानिए Veronica Alicino के जन्म तारीख, उम्र,...


url: =Indonesia, Bali tuikulh tungah gunkuang 40 phialbang mei kanggawp :: ZOMI DAILY\nposted on 9 July 2018 at 11:00 pm Lomkholna: Indonesia, News, Sawltak, World\nIndonesia, Bali tuikulh tung aom Bali Port kici gunkuang leh tembaw te akhawlna ah meikanggawp cih AFP pan kiza hi. Meikatna hangin Firefighter te tuitungah meiphelh in buaimahmah uh a, Boat zong tampitak kisia hi.\nMeikat akipatna hunpen zanni zankim hunpawl kici a, gunkuang “Local Vessel” bekbek akigawm in 40 phialbang mei kanggawp hi. Ahi zongin asi aliam bel kuamah omlo bilbel hi.\nBali police spokesman Hengky Widjaja inzong tuciangciang asi aliam kuamah kizakha nailo hi ci’n genkhia hi.\nTua meikatna munpen Benoa Port kici a, Kuta kici khualzinte apainop diakna “Popular tourist hub” tawhzong akinai mahmah ahihi. Mei akat ciangin vandawn ah meikuang kilawnto ziahziah in, meikhu zong vomneinai in khukhia hi.\nFirefighter tepen buaimahmah uh a, zingsanglamdong meiphelh in kipei ngeingai uhhi.\nVideo: A massive fire laid waste to dozens of boats at a Bali port on Monday (July 9) as firefighters battled to bring the dramatic blaze under control. The fire started around after midnight on the Indonesian holiday island and quickly engulfed nearly 40 local vessels but no injuries were reported, police said.\nHih meikat laitak in gunkuanghawl Supriyanto kicipa ii genna ah amahpen Boat sungah a ihmu in aom hithiat kahi cihi. A khanlawh ciangin atuanna Boat ii atunglam mei akuang kamu a, tuaciangin ka khanglo cihi.\nTua meikuangpen manlangtak in kilawhphei ngeingei a, vanpuakna Cargo Ship pawlkhatzong mei kanggawp hi.\nAgeinai panin amukha te’n agenna ah hih meikat akipatna pen meikhau “Electrical Malfunction” hiding ci uh a, ahi zongin kumpi thunei te’n hih meikatna avaipen akansan laitak uh ahihi. Indonesia gamsung ah meitawh kisai zuihding thukhun “Fire Safety Regulation” te hoihtak kizuilo ahih manin, Accident meikatna piangthei zelzel kici hi. Sawltak #zomidaily\nPrevious: Najib in akimatvai Bail piakding acianlai RM500,000 piakhinta\nNext: Thai kuahawm sungah a awkcip naupang 4 ki hotkhiat behthei, mi 5 cianlai


url: =B. KIA galkap te mat lokho mikhat sum Then 900 tawh kitan'\n2014 July 15 ni in Kachin gam Meokuang Tahoona khuami lokho khat KIA galkap te in man kha uh hi. Kyats 15,00,000/- tawh kitan thei KIA lampan ci uh ahihhang in Kyats9000000/- tawh va thum uh maisak in lokho pan innlam ciahsak thei uh hi. Lokho pa kitatna pen a lo neihsunsun sumnei te kiang puuk phot khit teh akitan thei cih azi in gen a, Lokho tampi om ahih hang in amin tektek thuthang ah suah lo hi.\nC. Zogam ah' anpaal Zotaang tungta Zomi ki lungdam


url: =Live Worship - Zomi Community Network\nPosted by Zomi Social Network on October 26, 2011 at 1:50am in Live\nLive Worship Services & Preachings\nPermalink Reply by Zomi Social Network on October 26, 2011 at 2:04am\nTopa Zeisu it leh ngaih kong it Zomi te,\nZing nitak 6:30PM chiang in Keystone Hills Baptist Church, Sand Spring, OK ah Tulsa Zomi khangno te'n Pasian phatna lasakna leh thugen na nei ding hi. Pasian in Abraham tawh a thuchiam bawl Lungdamna Thupha, Isaac, Jacob kiang a a gen, Topa Zeisu in Vantung pan hong puak suk Pasian ukna gam Lungdamna thupha, Paul in a gen Galatians 3 na sung siksan in ki gen ding hi (Jn 3, Eph 3, Col 3 )\nLeitung mi khempeuh, nuntakna a nei khempeuh in lametna lianpi tawh a ngak uh Pasain Tapa te kilah khiat ding thupi pen pen thu khat (Romans 8:19) ahi hi.\nKhan International Intercession Ministries makaih na tawh Tulsa Zomi Khangno te White House, Capital Hills, UN Office New York, leh Ground Zero a thunget na limt e zong ki lak ding hi. Tulsa metro a om Zomi Khangno te'n tua ka omna uh a ki pan Ameirca bup, Leitung buppi minam khempeuh ih Kumpi Topa Zeisu min in gamlak a kipan khin ta hi. Leitung khuavak, minam khempeuh thupha ngah na ding a hogn ki sam khin ta hi! Thou in la na khuavak tangsak in Zomi!\nNa omna mun uh pan in Abraham Pasian, Isaac Pasian, Jacob Pasian, Israelte Galkap Mangpa, Israelte Siangthou Pa min tawh thuna nget pih un maw!\nAlunglut te'n hih a tung a website pan in na en thei ding uh hi.\nAhun ding pen US Central timezone (Oklahoma) Topa Thupha maw! Abraham thupha Zomi thupha hi ei Zeisu min in nakip sak pah un maw!\n(Paul) Zam Khan Thang\nPermalink Reply by Taang Sianpu on October 28, 2011 at 8:14pm\nRev. Pau Khai Live Message, Atlanta, GA\nUSA Zomi-te tawh hun zat khopna\nPermalink Reply by MichaelKhupTuang on October 28, 2011 at 8:20pm\nRev Pau Khan Khai tawh thun zak na hih a nuai ah Live tawh ki en thei hi\nSia Pau Khai tawh hun gelna...\nFri day --- October, 28, 2011\nAmun --- Upa Lianno te inn\n( The Lakes @ Indian Creek, Apt# 206 )\nAhun - --- 7:30pm - 10:00pm ( Live ...... 8:45 - aman ciang )\nSat day --- October 29, 2011\nAmun --- 1806 Fellowship Road\nAhun ---- 7:00pm - 10:00pm ( No Live )\nSun day --- October 30,2011\nAmun --- Zomi Laizom biakinn\nAhun --- 5:00pm - 8:00pm\n>> Live ... 5:20pm - aman ciang\nPermalink Reply by MichaelKhupTuang on October 28, 2011 at 8:21pm\nPermalink Reply by Taang Sianpu on October 29, 2011 at 10:11pm\nFGA Biakinn Konghong Pawi Live Video kilak ding\nPermalink Reply by Taang Sianpu on October 30, 2011 at 1:02am\nCity Harvest Church Live Worship Webcast\nPermalink Reply by Zomi Center on November 6, 2011 at 2:23am\nLIVE VIDEO CAST:\nMalaysia ah, ZRDP President Sia Vum Nang in Zomi Christian Fellowship (ZCF), Canaan Church ah a hunzatna.\nPermalink Reply by Z zo mi te han lung ciam... on November 14, 2011 at 5:22pm\nFGATulsa ah Nov 14-16,2011 Sung teng nitak sim nai 7:00pm pan 9:00pm dong KHASIANG THO TAWH KI SAI gencian na Sia Mungtawng in ong neih pih ding hi.Tua sungteng Live in na en in thupha khat teitei na ngah ding hi.Tua lo nidang teh zong Sunday ni sim in Live in Readmore


url: =Kei le Ka Boss pa ~ Khat Thang :: ZOMI DAILY\nposted on 1 December 2014 at 10:45 am Lomkholna: Article, Khatthang\nZingsang khat alarm ging valval ahih manin nasep kuan ding kithawi saisai-in, zekai ding patauhna tawh ka tai vingveng hi. Ni dangin alarm gin main khanglo lianlian hi napi ing, a zan nitakin ka lawm ngaihnu in “Sian gawm loh hi mai ni, gi bang I khen kul ding hi, kei singdang anglai khat na zuan ta ning” hong ci ahih manin a thu, a la om lopi hibang thu ka zak manin zan thapai ihmu lo ka hih man ahi hi.\nTua ni tawntung, ka nasepna-ah maitai zo lo-in, ka khitui bang luang zel kha hi. Ka lawmte hong muh ding ut lo lua ka hih manin, dailen buk peuhah pai-in ka kidik vatvat kha liang hi. Ka mai phiatin nasep ka zom teitei hi. Ka mai puak hong en gige ka manager pa in, “Mr. Thang aw, tu ni lunch va nekhawm ni” ci-in hong zawn ciciat hi. Nial nuam lo ka hih manin, ut lopipi, sun-an ka ne khawmuh hi. An nek khit ciangin, ka manager pa in, “tu ni na maitai zo lo ahi ciangin ka lungnop lo hi, bang tuak na hi tam, kong dong thei dia?” hong cipetpet mawk hi.\nKei zongin ka kuppih ding dang om tuan lo ahih manin, ka lawmngaihnu tawh a zan nitak ka kihona, zan ka ihmut theih lohna teng ka gen hi. Ka manager pa in tua ahih leh zingciang ni khat na tawlnga hithiat in, hong ci vat hi. Kei zong poi kei ee, boss aw, ka cih nop hangin ka nasep lut cil lai-a, nasepna sungah maitai den ding, customerte maitai takin hopih ding a deih ka manager pa thu gen phawk ka hih manin, aw! ka ci ta hi.\nA thai ciangin nasep ka kuankik hi. Tua ni pen, ka nasepna uh mei kisia-in, computerte down ahih manin nasep tampitak kiphelh hi. Ka company uh kumpi lampanin inspection semte hong lut sawnsawn hi. Ka manager pa lungtomin, maitai zo peuhmah lo-in, hong awtol bangbang keii hi. Nitak Inn ciah ding hun ciangin ka pusuah leh mawtaw parking ah manager pa a mawtaw sia in na bawl niloh ka tuak hi. A gei ka va neih a, “kong huh theih ding aom hiam?” ka cih hang, “piang thei ken teh tu zan ka mawtaw hiah nusia mai ning, ka Inn ah nong kha thei diam Mr. Thang?” hong ci-in, kei zong “kingah lua ei Boss!” ka ci hi.\nCaih ma-in ka boss pa tawh sai sung ka va lutkik pakuh a, ka boss pa-in a zumkha sung a, singkuang khat hong hongin van khat a koih bang khatin ka mu hi. Ahi zongin a khutah na khat peuh a tawi ka muh sak kei hi. Sai khakin Inn ka ciah uh hi. Ka boss pa Inn ka tunguh ciangin Inn sungah tawmvei ka zui suk hi. A zi-le-tate in “Pa hong tungta ci-in kawiin, nam keii uh hi, ka boss pa zong maitai-in, a zi, a tate hopihin lungnop mai mahmah mawk hi. Ka ciah khiat ciangin ka Boss pa in ka mawtaw gei dong hong kha-in, “Boss aw, tu ni I nasepna ah lawh cing het lo hang-a, na mawtaw bang sia sawnsawn a, Inn na tun teh bangci bangin na maitai in hi ci om thei mawk na hiam?” ci-in ka dong hi.\nKa boss pa in zong, “I ciah ma-in zum khansungah singkuang sung-a ka van koihna mu hiam?” hong ci hi. “Mu mah ing, ahih hang bang hiam thei keng?” ka cih leh tua pen, “tu ni tawntung a, I tuahsiatna, I ma kipelhnate leh ka hehsuahnate ka Inn ah pua nuam lo ka hih manin zumkha singkuang sungah a nusia ka hi hi. Tua teng pen zingteh a hoih zaw dingin ka bawlkik ding ahi hi.” hong ci mawk hi.\nKei zong tua ni-a kipanin matai takin nisim ka nasepna nuam sa-in, ka mapang den thei ta hi. Bang hang hiam cih leh ka Inn ah sing kuang nih tak nei ka hih man ahi hi. Singkuang khat pen lawmnu tawh ka lemlohna singkung hi a, a dang khat pen ahih leh Inn lam Nu le Pa, sanggam ulenaute vai taumtaumte singkuang ahi hi. Tu in, tua ka lawmngaihnu tung a, na kasakna singkuang pen tuipi sungah ka paiikhia zo ta hi. Lungdam. Khat Thang\nPrevious: GZI EU Center thu kizaksakna ~ JK Kam\nNext: Dikna thu ahi, Diksakna le Diktanna\nUpna Thukan ni\nPumpi leh sunglampilna\nMalaysia gamsung ah IS tawh akizom mi 3 kiman leuleu ~ ZD


url: =Leitung Khatna – Gam Thumna Zomite ~ Pu Zokhai :: ZOMI DAILY\nposted on 22 September 2018 at 6:12 pm Lomkholna: News, Zokhai, Zomi\nGam Thumna gualgen vaangthang USA, AUS, CAN, NZL, Scandinavian Gam tuamtuamte-ah teéng-in nuntaakna thak akipan Zomi sanggamte-in theihding leh zuihding-a akikhung I’ teénna gamte’ thu-omzia, thukhaám leh daanseh (ethic) tuamtuamte naaákpi-in kisam kasa-hi.\nTuakawm mah-in Zomi Pupa’ Ngeina hoihte-tawh kopkhawm lehang naákpi-in etlawm-in piicing ding-a, hongki deihgawh zahdong-in midangte’ lak-ah kilangh dinghi.\nZii leh Pasal Kaalthu Kizopna (Relationship Between Husband and Wife)\nZomite ataangpi-in gam thumna I-tun takciang-in “Numei’ Thuthu Zuihding” sakha uh-a, nupi khenkhat inzong “Kei’ Thuthu, kei’ tung-ah thuneihna nei keiteh” cih lungsim puapah liinleen thei-hi. Numeite’n phulaákna daan-in apasalte-uh a-ut bangbang-a cih guapguapna hong-om takciang-in pasalte’n thuaklah-in khutkhial nangawn dinmun atung tampi omhi.\nKhutkhial hiamgamh-a pasal hong-om takciang-in palik sap (dial 999, 911, 000) cihte meekding alawplua bang-in meekpah kankan-in intervention order khawng upmawh lohpi-in ngah ek-ek cihkhawng Zomi sung-ah omta-hi. Hihte-pen alaklawh tak-a thutheihna ziak ahihi.\nNupa kitawng thei-in kam kinial thei-a, ahizong-in hih innkuan maailam nuntaak nading, naupangte a-it penpending na’ pasal-mah, na’ zii-mah ahihlam amasa-a theihding ahihi. Thuneite-in thukhaám-pen thumanglo, hilhlah mite’ ading-a abawl hi-a, ei tua hilhlah mite asuak ding-a vaki pumpiakpiak hihang.\nPupate mo akipii ciang-in behlehphung-tawh kipii uhhi, banghanghiam cihleh nupa nihte akiteenna atheihpih theihpangte (witnesses) ding-a behlehphung-tawh maa akipang khawm ahihi. Tua kimlaai nulehpate nangawn-in hong theihpih selo-a no nupa kitotna, haiivaai kam kinialna, zawlluui vaái cih nengneng te-tawh kitawngsuk, palik sam, kikhen cihte ataktak-in akilawmlo, amulkimhuai nasepna ahihi.\nBehlehphung-tawh kiteenna, Pawlpi mite’ maai-ah kiteenna bawl luatluat pongmawk-in no nihgeel kaalthu lemlohna ciang-tawh kikhen cihte-pen Pupa’ ngeina palsat-in Pasian’ Thukhun palsat-hi. YESHUA-in, “Angkawmna longal-tawh azii amaá mi-in angkawm ahihman-in amawh ahihi”.\nZomi nupi khenkhat-pen apasal ukcip akicih ciang-a lungnuam ngaungau ahidiam theihloh: apasal-pen mi’ lak nangawn-ah maaigun sanh guapguap, hap lala, mitsiim damdam cihte thamlo-in apasalte-in kisap khatpeuh neileh thuum ngaungau, ngen khuankhuan cih zawzeen tepawl-pen nupa-nuam hilo-in Pupa’ ngeina leh Pasian’ Ngeina akalh numei gilo cihna ahihi. Pasian-in Paul tungtawn-in, “Pasal-in Numei’ Lutang ahihi….. A’ pasal’ tung-ah kipia-ngiat (submit: thumang ngiat) dinghi….”\nZomi ataangpi nasep thupi anei-meel omlo-in naham sepna lampian vive-ah I-om man-in English te’ lak pan-a lower class te ciangbek-tawh ki-thuahna tamzaw-a, tua lower class te-ah Kimaákna (Divorce) asaangpen hisese mahhi. Tua ziak-in English te’nzong tuaci lel-e cihlam-tawh kilehzawh bilbel cihkhawng Zomi tampi omkhinhi.\nEnglish piteek puteek: teek mahmah, pai khiamkhiam, anupa-vua kileen khiamkhiam cihte muh-in nei nawnlo-in akitawng guapguapteng, akikhen suasuateng, aki-maá guatguatteng etteh-in kinei hileh kilawm zahding-in kitotding, kivuakding, kikhenna leh kimaákna (seperation & divorce) olno tak-a hih ziauziau cihkhawng leh tuabang-a theihna leh thukhualna apiicinglo nupi papi khawngte akikhen lamding-a tawsawn-gawp thuthei kisa mawhlote-zong naákpi-in khial-hi.\nGam thuneite’nzong kikhenna leh kimaákna thapia lo-in tawsawn peuhmah lo-hi. 2007 kum-a kipan 2012 ciangdong Domestic Violence Case-tawh intervention order angen nupa kop tampitakte’ court paina-ah kampheen kaseem-a, Magistrate te’ thuhilhnate naákpi-in thupi kasa-hi. Online ahzong ka-khah ngeikhin zo-hi:\n“Na’ gam uh-ah haksatna tampi thuak-in hihteng-ah athak nuntaákna bittak-a innkuan lamthakding, haksatnate nopsakna-tawh laih-a kalthak suanding cih kimlaai banghang-a hihbang-a pasal-inlah hiamgamh, numei-inlah palik cipahpah, abangci nahi uhhiam?” ci-a ahap athuhilh om kawmkawm-hi.\nKithutheisak-in, “Amah-zong ethical lo-hi, unprofessional-hi” khawng aci deksuai ki-om khathei ding-a, ahizong-in ataktak-in haii hongsa lua mahmah cihna hilel-hi. Mihaite-in human rights-pen innkuan siat nading peuh-in zangh cihna hilel-hi. Hihzah cipakni! Zomi Pasian’ Thupha! Zokhai\nPrevious: ZAM Thupuak :: 23 Sep 18 (Refugee te hamphatna kipialo ding)\nNext: Na suahtak nopleh maisak in ~ Dong Mung


url: =I kizat theihna kibanglo hizaw ~ Dong Mung :: ZOMI DAILY\nposted on 11 October 2018 at 9:16 pm Lomkholna: Article, Dongmung\nKhatvei Heipi (Singphuk, Sing-eh/ekna kizang) in Teempan (Muukmul, Khamul kiatna kizang) kiangah, “Lawm Tempan aw, nang bel hiam mahmah diildeel napi ci’n kei zahin kizang thei lua kei maive teh aw,” a va ci hi.\n“Kei kizang theilo ka hihleh nang bangteng in kizang na hia lawm,” ci-in Tempan in a dawng kik hi.\nHeipi in, “En ve…Kei pen Singkung lianpipite phukna, Singkhuah, Singtumte ehkhapna cih dan a tuamtuam tampi om! Tua ka septe lah mihingte ading phattuamna a pia vive hilai,” a ci hi.\nTua ciangin Tempan in zong, “Lawm aw, kei zong ka septheihna hong gen ning maw… Kei pen nang danin Singkung, Singkhuah phukna, ehkhapna cih danin hong kizatloh hangin mihingte maitang tungah a po a mel uh a siasak zo phial muukmul, khamul cihte kiatna in hong kizang hiven. Kei hong zangin a muukmul khamulte hong kiatkhiat uh ciang mi pawlkhat bang hong melhoih tuam phial aive. Hong genbeh laileng muukmul, khamul bek hilo in pawlkhatte bangin a pumpi mun tuamtuam a multe kiatna khawngin hong zang thei lai hi ei,” ci-in a dawng hi.\nTua ciangin Heipi in, “Himah mawk ei mate lawm Tempan, nang pen na hiam mahmah hangin sing phukna, sing-ehna in hong kizanglo a, kei zong khauh mahmah in ka om gemgam hangin mukmul, khamul kiatna in hong kizang theilo… Ei mun tekah kimanna le thupitna lianpi a nei tuak hihang ei mataw,” a ci hi.\nTempan in zong, “Himah ei lawm Heipi aw, ei hihna ciat pan mite phattuam nading sem toto ni. Kei a lian, a thahat ci-in a thanem, bangmah theilote va neumuh nawnlo in nungta kalsuan ni ei,” a ci hi.\nMakai ihih manin nautangte va mawk neumuh ding hilo hi. Mi khempeuh in amau mun ciat ah thupitna nei hi.\nI hauh manin mizawngte va simmawh pah kei ni. Mi khempeuh in amau mun ciat ah thupitna nei hi.\nNa siam manin a siamlote va simmawh kha ken. Mi khempeuh in amau mun ciat ah thupitna nei hi.\nNa ginat manin a ginalo mite va neumuh kha kei in. Mihing khempeuh in eimau mun tekah thupitna kinei hi.\nHeipi khauh in a tak mahmah hangin mukmul, khamul kiatna in kizang theilo-a, Tempan a hiam mahmah deeldaal hangin singphukna le sing-eh/ekna in kizang theilo hi.\nI kizat theihna, i thahatna, i siamna, i hoihna kibanglo bek hi-a, mi khempeuh in eimau mun ciat ah thupitna kinei hi.\nTua ahih manin Heipi bangin a thupi a nasia mahmah a khauhpai munte ah hong kizang kha kei phial zongin Tempan bangin kuama phawk khakpih khollohna mun ah a thupi mahmah nasep a sem na hih manin lungneu, thanem kenla, maitai takin mainawt lel in… Lungdam, Dong Mung\nPrevious: Tulaitak Zomite’ Politics i dinmun- makaite leh siate’n a role uh theihhuai ~ Pau Khat Suan\nNext: Col. Khen Za Moong’ nuntak thupomzia ~ Lian Tuang


url: =Kuala Lumpur – UNHCR leh Zomi te ~ Khen Muan :: ZOMI DAILY\nKuala Lumpur – UNHCR leh Zomi te ~ Khen Muan\nposted on 6 September 2016 at 7:25 pm Lomkholna: Malaysia, News, Refugee, Zomi\n2001-2003 sung thupiang theih khakteng,hih phadiak ding hi.\nAgelh: Khen Za Muan Thang ( Khen Muan )\nLate: 81.10….. Isaiah: 61.9\nIh Biak Pasian in 2001 kum a kipan, Zogam leh Kawlgam sang’ nuntak khuasak na a nuamzawkna gam a hi, gam ( 3 ) na gam ih cihcih gamte ahhi. Norway. Canada. Denmark. New Zealand. USA. Australia. Sweden. Czech Republic leh Netherland ( Holland ) gamte a zuanding in, Kuala Lumpur-United Nations High Commissioner For Refugees ( UNHCR ) Malaysia pan in, Zomi te a honhon in gamthum na gam zuandingin hong ki pansak in, hongkuankhia sak hi. ( Tu’hun pen, Zomi pawlkhat te a ding in, kuan khiat hun maw, Antawk hun, cihkhat tawh hong kibang thei khading hi. )\nCanaan gam a kialtung nate hang in, Jakob ta mi 10 te, Egypt gam a’ antaw dingin ah vapaisuk uhteh, Egypt gampan Jakob Ta mi 10 te ahna dawntuah dingin, Pasian in Jakob tate sung a khat a hi, Josef pen, Egypt gam aa, ah nama tung kholsaktawh kibang kasahi. Pian: 45.5,b. Hih hun laitawh a kibang pianmah in, Zomi te zong’ gam ( 3 ) na gamte a lomlom aa ihtun’theih na dingin, Kuala Lumpur-UNHCR phualpi pan, Zomi te hong na dawntuah dingin, ih Sanggam Laimi te Pasian in KL-UNHCR phualpi aa, ahna tungkhol saktawh hong kibang kik hi.\n2001 kumma laipek a kipan’ Sanggam Hakha lamte in, Kuala Lumpur-UNHCR phualpi na luah khinta uhhi. Tua hunlai in, CNF makai khat a hi, Dr. Sui Kha in KL-UNHCR pua lampan, gambel ngennuam a om’ ah Mite lamlak in, UNHCR Office sung a, kamphen dingte a kipan, thu leh late donpih vanpih in lamlak pupi khat in na pang hi.\nA sanggam te ahna dawntuah ding in, Egytp gam a Pasian in Josef ahna tunkholh masak bangmah in, ih Sanggam Laimi te in, KL-UNHCR phualpi sung a Zomi te ihlut theih na dingin, hong na dawntuah in hong na muak uh hi. Zomi te sung a Kuala Lumpur-UNHCR pualpi a nazuan masa, Sia Khuppi, Tamu Khua mi leh keimah Khen Muan, Tungzang Khua mite, hong na dawntuah uhhi. Gamthum na gamte tung in, Gambel/peemta suahthei na ding lamhong hialh in ( Case ) bawldan ding ahthu ahla cihte a kipan’honghialh in hong makaih uh hi. Phulun phul na ding leikha in a napetlet masak mah bangin, ei Zomi te’n KL-UNHCR Liaison Office sung ihlut theih na ding in, ih sanggam Chin or Laimi te pen, ih leikha zong kici theiding hi. Tua a hih man in, KL-UNHCR phualpi pansan aa, Zomi gamthum na gamzuan khempeuh te a dingin, CRC leh Sanggam Laimi tepen, eite mai a ahsia ahpha te aa, ah na kikham masate a hihna ihtelkhial lo ding thupi kasa hi.\n2002 kum sung in, ko UNHCR pan gam 3 na zuattheih na ding. ( register ) a bawlsa Kawlten “Chin” hongcihte sung aa, Mi mal 50 kim khawngbek ka ompan uh hi. ( Zomi sung a keibek ) ka hi aa, UNHCR vaitawh kisai thu leh la khatpeuh a om ciangin, khat leh khat kizop na, kithu zakna ( Communication ) a nuamding deihna bulpi leh a om nuam peuhpeuh om theih na ding cih deihnapi tawh, Innkhan khat sapni cih, kamphen sempa a hi, Khen San in, hong vaihawm in, Mi khatteh sum RM, 50,00 ta ka kidong uh hi. Ka Inn sap na minding un, Chin Refugees Center (CRC ) cih ka min vawh uh aa, KL Khuasung a, Apartment, Inn khankhat kasap uhhi. Hih hun lai ciangciang KL-UNHCR phualpi pan’ gam 3 na gamzuan in, Khawl ten “Chin” ahhong cihte sung aa kua mah kipai khia nai lo hi. Hun hongpai toto in ko’gam 3 na ka paizawh uhciangh CRC bangpen kipawl na ( organisation ) lianpi khat na suak to hi. Ko’ om lai-in, CRC pen kipawlna (organisation )\nmindan cihbangzong hihnai lo in, ka Innsap na min bek uh a hihi.\nTuabang tengtawh hun hongpai toto in, kamphen ding ka zonzon sung in, KL-UNHCR a gambel ngending’Yangon pan aa hongpai, eimi te Philippines pan’ LST sang man khinsa khat, gambel ngetding dan’dongnuam kawm in, Sia Khuppi kiang a zintung suakpah cih kazak ciangh, Sia Khuppi Pasian nasep na lah a hi, omna zong a hipah. Revival Mission Centre. Kuala Lumpur, West Malaysia, “Sen” ( Chines ) te Biak Inn khat a, Malaysia Centre For Burmese Mission a Pastor ahsep na mun ka vapai aa, Yangon pan a hongpai eimi kaki muhpih nop patawh ka va kimu thei hi.\nTua mun a ka va kimu a, kamphen hong sepding ka lunggualh na tengzong ka genpih thei hi. A man zong’ kamphen in nong zatnop nak uh leh ka utmah hi hong ci hi. A hihhangh tua ka ki muhzawh a sawtlo khatteh, kamphen ding aa kazawt pa, Malaysia Police ten’ na man citciat in “Thung” ( Jail ) na kia hi. Tua ni mah in, ZRA sung a galkap Bu a semngei khat zong’ tua ka kimuhpih noppa te tawh a kibang in, gambel ngennuam aa, Sia Khuppi kiang ah na belh lam, Nipi kal 2 khitkhawng teh kanung zakkik hi. Kazakphet in, tua ZRA bu pa tawh kimu nuam in, ka kankik pah leh ZRA bu Pa zong’ police te matna sung a na kihel kha in, ” Thung ” ( Jail ) sung mah na tung khin in ka kimu man kei hi. Tua ZRA sung aa bu semngei a cihpa pen ka nungtheih teh, Zo Khai ( Australia ) na hih tuak hi. A mau thung sungpan hong suahtak ma in, kei gam 3 na ka na lengkhin hi. Tuahun lai-in, kei leh Sia Khuppi tawh hong kizom khempeuh CRC or Hakha lamte makai na vive mah a hihi. Zomi ko tawh hong ki zomlo khat leh nih kan omtuan lo ding aa, tua hong kizom lo sunsun te zong, ” C ” lamte mah ii makaih na tungtawn vive mah na hih veve hi.\nTua hi-in, hun sawtsim laipek a kipan, Online tungkhawng a ihsim khaktheih zelzel a hi, Luala Lumpur-UNHCR tungtawn a hongpiang, Zomi leh Chin kikal, kimuh khialna, kilang pan kha nate, eilam pan ihtelsiam theihding thupawlkhat hih kong lai atna tungtawn in, etkaak aa ihtelsiam theihding thu pawlkhat om dingin ka lam en hi. Kuala Lumpur-UNHCR phualpi tawh a kizom kha, Zomi khempeuh pen, CRC te lam sialsa tungtawn a ki zom toto ihhihlam hongphawksak nuamzong ka hihi. CRC te lamsial sa tungtawn aa ei Zomi te’n ahzui ihhih man in, a maupen ihlangte hi lo in, ihpawlte a hihi. A hi zong in, CRC te thuneih na nuai a om tawntung lo in, ei leh ei a hi, ZAM leh Zomi te kipawl na tuamtuam te in, Mipi a ding nahoih nalian tampi ihsep zawhpen thupi leh lungdamhuai hi. CRC or ” C ” tepen galte khatbang a ihmuhkhial loh ding hoih hi. Paunak: 14.23\n2001-2016 Zomi pawlkhat te kuan khiat dan ” KL-UNHCR. Chin. CRC. Zomi pawlkhat te. ZAM leh Zomi kipawl na tuamtuam. ACR ” te, cihbang in, gam thum na gam ahkizom toto cihbang ih hihi.\n2003 kum a kipan’ KL-UNHCR phualpi pan’ tawmtawm in gam ( 3 ) nagam kipaisak toto hi. Tua kum sung in, Canada gam in zong mitawm khat samin ei mite a kihel omlo hi. 2003 kum bei ciangciang, USA. Australia. Sweden. Czech Republic. Romania leh Netherland ( Holland ) gamte in, KL-UNHCR pualpi pan in, Gambel/ Peemta dingin, kua mah sapnei nai lo uh hi. Tu’ in ka theihkhial kei leh. Norway. Canada. Denmark. New Zealand. USA. Australia. Sweden. Czech Republic. Romania leh Netherland ( Holland ) hih Gam ( 10 ) te in, KL-UNHCR Office Malaysia pan in, Refugees te sam uh hi. Hih gam ( 10 ) te sung pan’ Romania gam sim loh a, Zomi te kitung kim hi. ( ke’n Zomi te cih kong zatciangh, kamphen kullo leh ngeina kibang tengbek, Zomi te ci a hongzang ka hihi )\n2001-2016 kum 15 sung in, ” KL-UNHCR ” phualpi Malaysia pan, Zomi te mimal 7.000 ( Tul sagih ) kimding in, gam 9 sung a ih ki thehthang khin ta hi.\nCanaan gam a kialtun nate hang in, nuntak khuasak na’ahnuamzaw ding lunggualh na tawh, Israel leh Innkuan pihte mi 70 Egypt ah gambel in na paisuk uh hi. Pian: 46.27. Egypt a tunzawh kum 430 lianteh numei naupang kisimlo Pasal tingteng mi 600.000.00 ( tulza guk val ) Egypt gam pan, Canaan gam zuanding un na pai khiat pih in, tuapen “PAI KHIAT NA” ki ci pan a hih man in, ( Zomi te zong’ tu’hun a Gambel/ Peemta ih va’suahna paikhiatna hih nai lo ding in, Zomi pawlkhat te kuankhiathun hih pan lo dia ka cihi. ) Israel te, Canaan gampan’ kuankhia in, Canaan gam mah zuandingin, ” PAI KHIA ” kik uhhi.\nEgypt gampan’ Israel te Canaan gam zuanin, Pasian in a paikhiatpih teh mawk paikhiatpih lo in, Israel te a makaih ding’ Pasian in Moses na zang hi. Makai mah na zanghi. Tu’n hun in zong’ Zomi te gamthum na gam kuankhia in, a lomlom a ihtun theih na dingin zong’ ( A diakdiak in ) Zomi te tamtun na pen a hi, USA gam a gambel, peemta ih va hihtheih na dingin, a mapangpen leh Moses bang a a kizang, a Mi mal in cileng, Dr. Zo Tung Mung mah Pasian in hong zang hih leh kilawm ka sa pen hi. ( Makai tuamtuam bel tam peuh mah in cin, tu’ih kuankhiat hun a, Moses bang khatdan a Pasian in a zat a cinuam ka hihi. )\nIsrael leh Innkuan pihte, Egypt aa antaw a ahpan lai un, Canaan gamsangh nuntak khuasak na nuamzaw ding cih lunggualh na tawh, Egypt gambel in hong omsuak uhhi. Jakob leh Innkuan pih mi 70 te, Egypt gambel peemta dingin ahva tuncial hun lai un, Egypt mite a ding in, Israel leh Innkuan pihte a tualniam mahmah minam te na hihi. Pian: 43. 32 … Pian: 46. 34.\nHun hongpai toto in, Israel te Egypt gam a tu’n zawh, a kum 400 val in hongsawt takteh, ahbelh gam Mite a ding in, Israel Mite thahat lua tamlua ta uh ahhih man in hong kitak uhteh’ bawl siatna, Salsuah na ciangdong hong tungmawk uhhi. Cihnop na ah, Josef lobuang, Israel leh Innkuan pihte pen Canaan gampan “Sal” dingin ki man aa, Egypt gam ki paipih hi lo hi. Gialkial dangtak na tehang in, ah gambelh na Egypt gam aa, ah tualtang mahmah ah Innteek mahmah khitzawh nung aa, Sal hongsuak pha phing uh a hihi. Pai: 1.1-22\nIsrael leh Innkuan pihte bangmah in,Tu’hun pen Zomi pawlkhat te a dingin, Zogam leh Kawlgam sang’ nuntak khuasak na ahnuam zawding lunggualh na mah tawh, a kuankhia ih hi aa, “kuankhiathun, ahhih ke’h, Antaw hun” zong ki ci thei veve ding hi. ( Mipawl khatte in, tu’n hun pen, Zomi te paikhiat hun a ci ki om hi ) kenbel Paikhiathun hih nai lo hi ka ci nuam hi. Zomi Mi mal 7.00.00 ( Tul sagih ) sang’ a tawmzaw lo kikuan khia khinta a hihman in, Tu’n hun a, ahkuan khia Zomi 7.000.00 valte suan leh khakte in, ihkuan khiatna te a hi, hih gampi 9 te sungpan, tu’zawh kumbang zah? hiam khatteh Zogam zuankik in “PAI KHIAT HUN” hongtung kik kha thei ding aa, tuahun ciangh’ mimal bangzah hiam khat in, Pasian hongpiak Pupa luahsa Zogam Leitang tung aa ihciah kik hun dingzong’ ih Biak Pasian in geelna neiding hicih ka um hi.\nIsrael te Egypt a peemta va hi-in, peemta a hih na pan’ hong kuankhiat na “Canaan gam” a paikhiatpih a nungta Pasian hi cih um kahih man in, tu’hun a Zogam pan’ Zomi te hong kuankhiatpih zong’ ih biak Pasian mah hicih ka um aa, hunkhat teh Zogam mah zuankikding in zong’ hong ” PAI KHIAT PIH “kik theikhading hi cihpen ka umhi. Tu’hun a Zomi gambel, peemta, teng khempeuh zong’ Ih Pu Abraham, Isaac leh Jacob te Pasian, ih biak Pasian geelna mah hihding hi cih ka um hi. LST OT sungteng ih etciang in, Israel te tung a, Pasian in, note Pasian ka hihi cih’ tamveipi na gen ciatciat hi. ( A Pasian uh a mangngialh loh na ding uh, a na hopih ciatciat a hihi.) Hih kammal pen, adiak in, tu’hun a Zomi gam ( 3 ) na gamte hong tunpih, ih Biak Pasian in, ei Zomi te zong hong hopih ciatciat na zong’ a hih pah a hihi. Tua a hih man in ihtu ihta te ahkhang ahkhang in ih Biak Pasian ihtheihsak aa, ih kihelh sawnsawn dingzong Pasian deih na a hihi.\nKuala Lumpur-UNHCR leh Zomi te tawh kisai in, tu’lai pau leh ” C ” te pen Josef din mun a Pasian in ahna koih hih leh kilawm ka sa aa, ” Z ” te ihhih leh Judah suante dinmun a, Pasian in a hong koihkhawng ih hih kha tam maw.. Pian: 49. 8-13 “C” leh “Z” te Pasian in hongkoih na ih dinmun tuak hoih mahmah hi. Z ii huamteng ih-hizong in, C te huamteng a hizong in, Topa hoih na in hong ompih tawntung ta hen.\nKhen Za Muan Thang (Khen Muan)\nPrevious: Tg. Vial Za Mung – Dahpihna leh Tamlawhna (Laaitui, kum 30)\nNext: 21st Century Panglong ah Aung San Suu Kyi thugenna (Zokam)\nHangpi Hatzaw says\n7 September 2016 at 7:50 am\nRomania ah zong ei mi te tung mah hi ven.\nUSA, South Carolina ah Amtrak te meileng tuahsia, mi 2 si, 116 liam


url: =Myanmar vai: Thangho leh Liando te unau Phone kihona ~ CS Khai :: ZOMI DAILY\nposted on 19 January 2015 at 5:18 pm Lomkholna: CSKhai, News\nDear Zomi U Leh Naute, UK gam London khuapisung a teng, Thangho leh Germany gam Hamburg Khuapi aom Liando te Unau telephone kihona lai-in gelhin kong khahsawn hi.\n1948 khit Kawlgam, Zogam leh, Kachin, Shangam, Karengam… cih te’n suahtakna ih ngah khit ciangin gammin Union of Burma kici hi. Hih Union of Burma pen ihpu ih pate khanga, akizui kammal zangto suakin Kawlgam ihci hi. Tua Kawlgam ihcihna sungah, Kawl minamte bekhilo in Zomite, Kachin, Karen, Shan,… minamte te’nna gamkhempeuh a huamkiim ahi hi. Tua banghina pi’n Kawlte bek kipia in Kawlgam ih ci a, Kawlte gambek hong suak tawh kibang mawk hi. Ih kammal zat ngaihsun kik leng, Zomite, Kachin, Karen leh Shan mite ihpu, ihpa gampen Kawlgam a suah hi mawk hi hang.\nA taktak in Union of Burma/Myanmar – Kawlgam ihcih “Kawlte” gambek hizenzenlo a, Zomite, Kachin, Karen leh Shan.. mite gamzong ahi hi. Tua ahihman in hih ih minlawhzia, ih kampauzia te’n (Terminology) ih lungsim ngaihsutna leh ih concept khat ih theihloh kalin hong zogige nahia, ih pianna gamtakpi ah innteekzolo mawk hi hang. Ih lungsim zong innteeksuahlo hi. A zawdeuh in Myanmar gamsung a om, ih Zomipihte’n a kinaipih mahmah uh, Kawlte sangin a kigamlatpih mahmah uh, Mikangte, German te peuh pakta zaw, itzaw hile uh kilawmsa ing.\nLiando: Aw. Myanmar vaciah pak ning ka cih ding, ka koiteng hiam khat nuam kei si. Ka zatngeikammal ka zongsatman ahi ding hiam bel theisamlo maw. Tu a kipan in Kawlgam (Kawlmite gambek cinawnlo in) pen Kawlmite gambek suaksak nawnlo in Burma/Myanmar ka cihtheih na ding hong hanciam ning ei. Lungdam.cskhai\nC. S. Khai (Universität Hamburg, Hamburg, Germany)\nPrevious: Maitang Puakzia (Body Language)\nNext: India galkap lut dan ding